cyanic-selkie/wikianc huggingface dataset:
ഡ്രെസ്ഡെൻ
ജർമനിയിലെ സാക്സണിയുടെ തലസ്ഥാനവും ലീപ്സിഗ് കഴിഞ്ഞാൽ സാക്സണിയിലെ ഏറ്റവും വലിയ രണ്ടാമത്തെ നഗരവുമാണ് ഡ്രെസ്ഡെൻ. (Dresden ; Upper and Lower Sorbian: Drježdźany, Drážďany, Drezno). എൽബ് നദിയുടെ തീരത്തായി ചെക്ക് റിപബ്ലിക്കുമായുള്ള. അതിർത്തിക്ക് സമീപമായാണ് ഈ നഗരം സ്ഥിതിചെയ്യുന്നത്.
അവലംബം
വർഗ്ഗം:ജർമ്മനിയിലെ നഗരങ്ങൾ വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ
കൈറ്റ് അല്ലൻ
ഓസ്‌ട്രേലിയൻ - ഓസ്ട്രിയൻ ട്രയത്‌ലോൺ താരമാണ്. 2004 ൽ ഏതെൻസിൽ വെച്ച് നടന്ന സമ്മർ ഒളിംപിക്സിൽ ഓസ്ടിയയെ പ്രതിനിധി കരിച്ചു പങ്കെടുത്ത്‌ ട്രയത്‌ലോണിൽ സ്വർണമെഡൽ നേടി.
ജീവിത രേഖ
ചെറുപ്പത്തിൽ തന്നെ കായിക മത്സരങ്ങളിൽ തല്പരയായിരുന്നു ഇവർ. എന്നാൽ പഠനശേഷം നേഴ്സ് ആയി ജോലി നോക്കവേ ഓസ്ട്രിയൻ ട്രയത്‌ലോൺ താരമായ കിഡ്സ്‌ബുഹേലിനെ പരിചയപ്പെടുകയും, 1999 ൽ കല്യാണം കഴിക്കുകയും ചെയ്തത് ഇവരുടെ ജീവിതത്തിൽ വഴിതിരുവായി ഭർത്താവിന്റെ നിർബന്ധത്തിൽ ട്രയത്‌ലോൺ പരിശീലിച്ച ഇവർ പിൽക്കാലത്തു ഒളിമ്പിക് മെഡൽ അടക്കം ഉള്ള ഒട്ടനവധി മെഡലുകൾ ഈ വിഭാഗത്തിൽ നേടി. തന്റെ വിവാഹ ശേഷം ആണ് ഈ നേട്ടങ്ങൾ ഒക്കെ നേടിയത് എന്നതും ശ്രദ്ധേയമായി.
അങ്കോളെ
അങ്കോളെ, യെ ങ്കോറെ എന്നുഒ അറിയുന്നു. അത് പാരമ്പര്യ സാമ്രാജ്യമായിരുന്നു. ആ സാമ്രാജ്യം ഉഗാണ്ടയുടെ തെക്കുപടിഞ്ഞാറായി, എഡ്വവേഡ് തടകത്തിന്റെ കിഴക്കായി സ്ഥിതി ചെയ്യുന്നു. മുഗാബെ അല്ലെങ്കിൽ ഒമുഗാബെ എന്നു പേരുള്ള രാജാവാണ് ഭരിച്ചിരുന്ന്. സാമ്രാജ്യം 1967ൽ പ്രസിഡ്ന്റ് മിൽടൺ ഒബോട്ടെയുടെ സർക്കാർ റദ്ദാക്കി. അതിനുശേഷം രാജഭരണം പുനഃസ്ഥാപിച്ചിട്ടില്ല. 1901 ൊക്ടോബർ 25ന് അങ്കോളെ കരാർ ഒപ്പുവെച്ച് ങ്കോരെ ഉഗാണ്ട പ്രൊറ്റെൿറ്ററേറ്റുമായി ചേർന്നു. രാജ്യത്തെ ഈദി അമീൻ അംഗീകരിച്ചതോടെ അതിന്റെ ഭരണപരമായ നിലനില്പ് ഇല്ലാതായി. അതിനെ പത്തു ജില്ലകളായി ഭാഗിച്ചു: ഭുഷെന്യി ജില്ല, റുബ്വെജു ജില്ല, മിടൂമ ജില്ല, ഷീമ ജില്ല, ടുഗാമൊ ജില്ല, ബരാറ ജില്ല, കിരുഹര ജില്ല, ഇസിങിരൊ ജില്ല.
ചൊവ്വല്ലൂർ കൃഷ്ണൻ കുട്ടി
കവി, ഗാനരചയിതാവ്, തിരക്കഥാകൃത്ത്, ചലച്ചിത്ര നടൻ, പത്രപ്രവർത്തകൻ, തായമ്പക വിദ്ഗധൻ തുടങ്ങി നിരവധി മേഖലകളിൽ പ്രസിദ്ധനായ കലാകാരനായിരുന്നു '''ചൊവ്വല്ലൂർ കൃഷ്ണൻകുട്ടി. (1936-2022)'''
ജീവിതരേഖ
1936 സെപ്റ്റംബർ 10-ന് തൃശ്ശൂർ ജില്ലയിലെ ക്ഷേത്രനഗരമായ ഗുരുവായൂരിനടുത്തുള്ള ചൊവ്വല്ലൂരിൽ കൊടുങ്ങല്ലൂർ കാവിൽ വാരിയത്ത് ശങ്കുണ്ണിവാരിയരുടെയും ചൊവ്വല്ലൂർ പാറുക്കുട്ടിവാരസ്യാരുടെയും മകനായി ജനിച്ചു. ഗുരുവായൂർ ക്ഷേത്രത്തിലെ കഴകക്കാരുടെ കുടുംബമാണ് ഇദ്ദേഹത്തിന്റേത്. ഇരിങ്ങപ്പുറം മാക്കുണ്ണി മെമ്മോറിയൽ സ്കൂൾ, മറ്റം സെൻറ് ഫ്രാൻസീസ് ഹൈസ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടി. തൃശ്ശൂർ ശ്രീ കേരളവർമ്മ കോളേജിലും വിദ്യാഭ്യാസം പൂർത്തിയാക്കിയശേഷം 1959-ൽ സി.പി.ഐ. നേതാവായിരുന്ന മുൻ വിദ്യാഭ്യാസ വകുപ്പ് മന്ത്രി ജോസഫ് മുണ്ടശ്ശേരി നടത്തിയിരുന്ന നവജീവൻ പത്രത്തിൽ സബ് എഡിറ്ററായി ജോലിയിൽ പ്രവേശിച്ചു. 1963-ൽ ഗുരുവായൂരിൽ നിന്ന് പ്രസിദ്ധീകരിച്ചിരുന്ന സായാഹ്നപത്രമായിരുന്ന സ്വതന്ത്രമണ്ഡപം എന്ന പത്രത്തിന്റെ എഡിറ്ററുമായി. 1966-ൽ മലയാള മനോരമയുടെ കോഴിക്കോട് യൂണിറ്റിൽ സബ് എഡിറ്ററായി ചേർന്നു. 2004-ൽ അസിസ്റ്റന്റ് എഡിറ്ററായി വിരമിച്ചു. ആകാശവാണി സ്റ്റാഫ് ആർട്ടിസ്റ്റ്, കേരള കലാമണ്ഡലം വൈസ് ചെയർമാൻ, സംഗീത നാടക, സാഹിത്യ അക്കാഡമി അംഗം, ഗുരുവായൂർ ദേവസ്വത്തിൻ്റെ ഭക്തപ്രിയ മാസിക പത്രാധിപസമിതി അംഗം എന്നീ നിലകളിലും പ്രവർത്തിച്ചു.
ഒരു നേരമെങ്കിലും കാണാതെ വയ്യെൻ്റെ ഗുരുവായൂരപ്പാ നിൻ ദിവ്യരൂപം.., ഉദിച്ചുയർന്നു മാമല മേലെ ഉത്രം നക്ഷത്രം... തുടങ്ങിയ പ്രശസ്തമായ ഭക്തിഗാനങ്ങൾ രചിച്ചു. ഇതുവരെ ഏകദേശം 3000 ഭക്തിഗാനങ്ങൾ എഴുതിയിട്ടുണ്ട്. ടി.എസ്. രാധാകൃഷ്ണനാണ് അവയിൽ ഭൂരിപക്ഷത്തിനും ഈണമിട്ടത്. കൂടാതെ ജയവിജയന്മാർ, കെ.എം. ഉദയൻ, എം.കെ. അർജ്ജുനൻ, വി. ദക്ഷിണാമൂർത്തി തുടങ്ങി വേറെയും പലരും ഇദ്ദേഹത്തിന്റെ വരികൾക്ക് ഈണം പകർന്നിട്ടുണ്ട്. കെ.ജെ. യേശുദാസ്, പി. ജയചന്ദ്രൻ, കെ.എസ്. ചിത്ര, സുജാത മോഹൻ, മധു ബാലകൃഷ്ണൻ തുടങ്ങി ഒട്ടുമിക്ക പ്രമുഖ ഗായകരും അവ ആലപിച്ചിട്ടുമുണ്ട്.
ചൊവ്വല്ലൂർ എഴുതിയ ഭക്തിഗാനങ്ങൾ
ഗുരുവായൂരപ്പ ഭക്തിഗാനങ്ങൾ
കഥ എഴുതിയ സിനിമകൾ
തിരക്കഥ
സംഭാഷണം
അഭിനയിച്ച സിനിമകൾ
മരണം
വാർദ്ധക്യസഹജമായ അസുഖങ്ങളെത്തുടർന്ന് 2022 മേയ് അവസാനവാരത്തിൽ തൃശ്ശൂർ അമല മെഡിക്കൽ കോളേജ് ആശുപത്രിയിൽ പ്രവേശിപ്പിയ്ക്കപ്പെട്ട ചൊവ്വല്ലൂർ കൃഷ്ണൻകുട്ടി, അവിടെവച്ച് ജൂൺ 26-ന് രാത്രി പത്തേമുക്കാലിന് അന്തരിച്ചു. 86 വയസ്സായിരുന്നു അദ്ദേഹത്തിന്. മൃതദേഹം പൂർണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു. മകൻ ഉണ്ണികൃഷ്ണനാണ് ചിതയ്ക്ക് തീകൊളുത്തിയത്. രാഷ്ട്രീയ-കലാ-സാംസ്കാരികമേഖലകളിലെ നിരവധി പ്രമുഖർ അദ്ദേഹത്തിന് അന്തിമോപചാരമർപ്പിച്ചു.
അവലംബം
വർഗ്ഗം:മലയാളകവികൾ വർഗ്ഗം:ഗാനരചയിതാക്കൾ വർഗ്ഗം:മലയാളതിരക്കഥാകൃത്തുക്കൾ വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
കിയോഷി കുറോസാവ
ജാപ്പനീസ് ചലച്ചിത്രകാരനും, നിരൂപകനുമാണ് കിയോഷി കുറോസാവ (Kiyoshi Kurosawa)(ജ: ജൂലൈ 19, 1955). ടോക്യോ സർവ്വകലാശാലയിലെ കലാവിഭാഗം പ്രൊഫസറുമാണ് കിയോഷി. ഭയജന്യചിത്രങ്ങൾ സംവിധാനം ചെയ്തിട്ടുള്ള കിയോഷിയെ കുബ്രിക്കിന്റേയും .തർക്കോവ്സ്കിയുടേയും ചിത്രങ്ങൾ സ്വാധീനം ചെലുത്തിയിട്ടുണ്ട്.
അവലംബം
വർഗ്ഗം:1955-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജപ്പാനീസ് ചലച്ചിത്രസംവിധായകർ വർഗ്ഗം:ജപ്പാനീസ് തിരക്കഥാകൃത്തുകൾ
കൊജി യാകുഷോ
ജാപ്പനീസ് ചലച്ചിത്ര നടനാണ് കൊജി യാകുഷോ.(ജ: 1 ജാനുവരി 1956).നാടക നടനായി രംഗത്തെത്തിയ യാകുഷോ മാക്സിം ഗോർക്കിയുടെ ദ് ലവർ ഓഫ് ഡെപ്ത്സ് എന്ന നാടകരൂപാന്തരത്തിലാണ് അഭിനയിച്ചത്.
അവലംബം
വർഗ്ഗം:ജാപ്പനീസ് ചലച്ചിത്ര അഭിനേതാക്കൾ വർഗ്ഗം:1956-ൽ ജനിച്ചവർ വർഗ്ഗം:ജപ്പാനീസ് അഭിനേതാക്കൾ
ബ്രിജിറ്റ് ഹാമാൻ
ജർമൻ - ഓസ്ട്രിയൻ എഴുത്തുകാരിയും ചരിത്രകാരിയും ആണ് (née Deitert; 26 ജൂലൈ 1940 – 4 ഒക്ടോബർ 2016).
ജീവിത രേഖ
ജർമനിയിൽ ജനിച്ചു വളർന്ന ഇവർ, ആദ്യകാലത്തു അവിടെ ജേർണലിസ്റ് ആയി ജോലി നോക്കിയിരുന്നു. 1965 ൽ ചരിത്രകാരനായ ഗുന്തർ ഹാമാനും ആയുള്ള വിവാഹ ശേഷം വിയെനയിലേക്ക് താമസം മാറിയ ഇവർ അവിടുത്തെ പൗരത്വം സ്വീകരിച്ചു.
പുറത്തേക്കുള്ള കണ്ണികൾ
വർഗ്ഗം:ഓസ്ട്രിയൻ പത്രപ്രവർത്തകർ വർഗ്ഗം:1940-ൽ ജനിച്ചവർ വർഗ്ഗം:2016-ൽ മരിച്ചവർ വർഗ്ഗം:ജർമ്മൻ മാധ്യമ പ്രവർത്തകർ
ക്രിസ്തുമതഛേദനം
വർഗ്ഗം:മലയാളഗ്രന്ഥങ്ങൾ
ഹാരി ഓപ്പൺഹൈമർ പാലം
ദക്ഷിണാഫ്രിക്കയിലെ അലക്സാണ്ടർ ബേയും നമീബിയയിലെ ഓറഞ്ചെമുണ്ടും തമ്മിൽ ബന്ധിപ്പിക്കുന്ന അന്താരാഷ്ട്ര അതിർത്തിയായ പാലമാണ് ഹാരി ഓപ്പൺഹൈമർ പാലം. ഓറഞ്ച് നദിയിലാണ് ഈ പാലം സ്ഥിതിചെയ്യുന്നത്. ഹാരി ഫ്രെ‍‍ഡെറിക് ഓപ്പൺഹൈമറുടെ പേരിലാണ് ഈ പാലം അറിയപ്പെടുന്നത്. 1951 ലാണ് ഈ പാലം തുറന്നത് എന്നാൽ 1953 ൽ വീണ്ടും പുനർനിർമ്മിക്കുകയുണ്ടായി.
അവലംബങ്ങൾ
വർഗ്ഗം:നമീബിയയിലെ പാലങ്ങൾ
അലക്സാണ്ടർ ബേ വിമാനത്താവളം
സൌകര്യങ്ങൾ
സമുദ്രനിരപ്പിൽനിന്ന് മുപ്പത് മീറ്റർ ഉയരത്തിലാണ് വിമാനത്താവളം സ്ഥിതിചെയ്യുന്നത്.
ടാറിട്ട റൺവേ -1
ഗ്രാവൽ റൺവേ -2
അങ്കിത് ശർമ്മ (കായിക താരം)
ഒരു ഇന്ത്യൻ കായിക താരമാണ് അങ്കിത് ശർമ്മ (ജനനം 20 ജൂലൈ 1992). ലോംങ്ങ് ജംപ് ഇനത്തിൽ മത്സരിക്കുന്ന ഇദ്ദേഹത്തിന്റെ പേരിലാണ് ദേശീയ റെക്കോർഡായ 8.19 മീറ്റർ.2016 റിയോ ഒളിമ്പിക്സിൽ  പങ്കെടുത്തിട്ടുണ്ട്
അവലംബം
വർഗ്ഗം:1992-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ലളിത് മാത്തൂർ
ഒരു ഇന്ത്യൻ ഹ്രസ്വദൂര ഓട്ടക്കാരനാണ് ലളിത് മാത്തൂർ (ജനനം 18 ഡിസംബർ 1994). 2016 റിയോ ഒളിമ്പിക്സിലെ 4 × 400 റിലേക്കുള്ള ആറംഗ ടീമിൽ അംഗമായിരുന്നു.
സ്വകാര്യ ജീവിതം
ഫർഹാൻ അക്തർ അഭിനയിച്ച ബോളിവുഡ് ചിത്രമായ ഭാഗ് മിൽഖാ ഭാഗ് ൽ ഫർഹാൻ അക്തറിന്റെ അപരനായി അഭിനയിച്ചത് മാത്തൂർ ആയിരുന്നു.
താബോ എംബെക്കി
വർണ്ണവിവേചനത്തിനുശേഷമുള്ള കാലത്തെ ദക്ഷിണാഫ്രിക്കയുടെ രണ്ടാമത്തെ പ്രസിഡന്റാണ് താബോ എംവുയെൽവ എംബെക്കി (ജനനം: 18 ജൂൺ 1942). 14 ജൂൺ 1999 മുതൽ 24 സെപ്തംബർ 2008 വരെയാണ് അദ്ദേഹം പ്രസിഡന്റ് പദവിയിലിരുന്നത്. അദ്ദേഹത്തിന്റെ രണ്ടാം പ്രാവശ്യത്തെ ഭരണം അവസാനിക്കുന്നതിന് ഒൻപത് മാസം ശേഷിക്കുമ്പോൾ അദ്ദേഹം രാജിപ്രഖ്യാപനം നടത്തി. ആഫ്രിക്കൻ നാഷണൽ കോൺഗ്രസ്സിന്റെ ദേശീയ എക്സിക്യൂട്ടിവ് കമ്മറ്റി തിരിച്ചുവിളിച്ചതുകൊണ്ടാണ് അദ്ദേഹം രാജിവച്ചത്. ജേക്കബ് സുമയുടെ അഴിമതിയുൾപ്പെടെ വിവിധ വിഷയങ്ങളിൽ നാഷണൽ പ്രോസിക്യൂട്ടിങ്ങ് അതോറിറ്റിയിൽ അനധികൃത ഇടപെടലുകൾ നടത്തി എന്ന് ജഡ്ജിയായ സി ആർ നിക്കൾസണിന്റെ കണ്ടെത്തലിനെത്തുടർന്നാണ്  രാജിയുണ്ടായത്. എന്നാൽ 12 ജനുവരി 2009 ന് സുപ്രീംകോടതി നിക്കൾസണിന്റെ വിധി ഏകകണ്ഠമായി തള്ളിക്കളഞ്ഞു  പക്ഷെ രാജി നിലനിന്നു.
സ്വകാര്യ ജീവിതം
എംബെക്കി സനെലെ എംബെക്കിയെ വിവാഹം കഴിച്ചു. ഈ ദമ്പതികൾക്ക് മക്കളില്ല. എംബെക്കി വളരെ പ്രശസ്തനായ വായനക്കാരനാണ്.
കുറിപ്പുകൾ
വർഗ്ഗം:1942-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ദക്ഷിണാഫ്രിക്കൻ പ്രസിഡണ്ടുമാർ
ഡെസെംബാർകോ ഡെൽ ഗ്രാൻമ ദേശീയോദ്യാനം
ഡെസെംബാർകോ ഡെൽ ഗ്രാൻമ ദേശീയോദ്യാനം, (സ്പാനിഷ്: Parque Nacional Desembarco del Granma) തെക്ക് കിഴക്കൻ ക്യൂബ യിലെ ഗ്രാൻമ പ്രോവിൻസി ലുള്ള ഒരു ദേശീയ ഉദ്യാനമാണ്. 1956 ൽ ഫിഡൽ കാസ്ട്രോ, ചെ ഗുവേര, റൗൾ കാസ്ട്രോ, അവരെ പിന്തുണയ്കുന്ന മറ്റ് 79 പേർ മെക്സിക്കോയിൽനിന്ന് ക്യൂബയിലേക്ക് കടത്തു കപ്പൽ കയറിയെത്തുകയും ക്യൂബൻ വിപ്ലവ ത്തിനു പ്രചോദനം നൽകുകയും ചെയ്തതിനെ അനുസ്മരിച്ചാണ് ഉദ്യാനത്തിനു നാമകരണം നൽകപ്പെട്ടത്. ഇത് യുനെസ്കോ ലോക പൈതൃക സ്ഥലമായി കണക്കാക്കുന്നത് കാരണം ഇവിടുത്തെ കടലിലെ പ്രാക്തനമായ കിഴുക്കാംതൂക്കായ പാറകളും മറ്റും കാരണമാണ്.
ക്വിൻ രാജവംശം
ബലവത്തായ സമ്പദ് വ്യവസ്ഥയും ശക്തമായ രാഷ്ട്രീയ നിയന്ത്രണവും കൊണ്ട് ഒരു സ്ഥിരതയുള്ള സാമ്രാജ്യം സൃഷ്ടിക്കുവാനായിരുന്നു ക്വിൻ ശ്രമിച്ചത്. വലിയ ഒരു സൈന്യത്തെ നിലനിർത്തുവാനുള്ള ശക്തി രാജ്യത്തിനുണ്ടാകണം എന്നതായിരുന്നു ലക്ഷ്യം. കുലീനവർഗ്ഗത്തിന്റെയും ഭൂപ്രഭുക്കന്മാരുടെയും അധികാരം വെട്ടിക്കുറയ്ക്കുവാൻ ക്വിൻ ഗവണ്മെന്റ് ശ്രമിച്ചു. സമൂഹത്തിൽ ബഹുഭൂരിപക്ഷമായിരുന്ന കർഷകരുടെ മേൽ നേരിട്ട് നിയന്ത്രണം സ്ഥാപിക്കുന്നതിൽ ക്വിൻ വിജയിച്ചു. ഇതിലൂടെ ലഭിച്ച തൊഴിലാളികളെ ഉപയോഗിച്ച് വിപുലമായ നിർമ്മാണപ്രവർത്തനങ്ങൾ നടത്തുവാൻ ക്വിൻ ഗവണ്മെന്റിന് സാധിച്ചു. വന്മതിൽ നിർമ്മാണം ഒരുദാഹരണമാണ്.
ക്വിൻ രാജവംശം പല പരിഷ്കാരങ്ങളും നടപ്പിൽ വരുത്തി. കറൻസിയും അളവുതൂക്കങ്ങളും ക്രമപ്പെടുത്തി. ഒരു ഏകീകൃത എഴുത്തുശൈലി നടപ്പിൽ വരുത്തി. മറ്റ് രാജവംശങ്ങളെപ്പറ്റിയുള്ള രേഖകളും എതിർപ്പുകൾ സംബന്ധിച്ച രേഖകളും ഇല്ലാതെയാക്കുവാൻ ശ്രമങ്ങൾ നടന്നു. സൈന്യം അക്കാലത്തെ ഏറ്റവും ആധുനിക സംവിധാനങ്ങളാണ് ഉപയോഗിച്ചിരുന്നത്.
സൈനികശക്തിയുണ്ടായിരുന്നുവെങ്കിലും ക്വിൻ ഭരണം അധികനാൾ നീണ്ടുനിന്നില്ല. ആദ്യ ചക്രവർത്തി 210 ബിസിയിൽ മരിച്ചപ്പോൾ അദ്ദേഹത്തിന്റെ മകനെ രണ്ട് ഉപദേഷ്ടാക്കൾ അധികാരത്തിലേറ്റി. ഭരണത്തെ സ്വാധീനിക്കാനുള്ള ശ്രമത്തിന്റെ ഭാഗമായിരുന്നു ഇത്. ഉപദേഷ്ടാക്കൾ തമ്മിലുള്ള മത്സരത്തിൽ ചക്രവർത്തിക്കൊപ്പം അവർ രണ്ടുപേരും മരണമടഞ്ഞു. കുറച്ച് വർഷങ്ങൾക്ക് ശേഷം കലാപമുണ്ടാവുകയും ഒരു ചു സൈനികൻ ഭരണം പിടിച്ചെടുക്കുകയും ചെയ്തു. ഇദ്ദേഹം ഹാൻ രാജവംശം ആരംഭിച്ചു. പെട്ടെന്നുതന്നെ അവസാനിച്ചുവെങ്കിലും ക്വിൻ രാജവംശം ഭാവിയിലെ പല ചൈനീസ് സാമ്രാജ്യങ്ങൾക്കും പ്രേരണയായി. ചൈന എന്ന നാമം ക്വിൻ രാജവംശത്തിൽ നിന്നാണ് ലഭിച്ചത്.
ചരിത്രം
ബിസി ഒൻപതാം നൂറ്റാണ്ടിലാണ് ഗാവോ യാവോ എന്ന ഉപദേഷ്ടാവിന്റെ പിൻ തലമുറക്കാരനായ ഫൈസി എന്നയാളെ ക്വിൻ നഗരത്തിന്റെ (ആധുനിക ടിയാൻഷുയി) ഭരണാധികാരം ഏല്പിച്ചത്. ഷൗ രാജവംശത്തിലെ എട്ടാം രാജാവായ സിയാവോയുടെ ഭരണകാലത്ത് ഈ പ്രദേശം ക്വിൻ രാജ്യം എന്നറിയപ്പെടാൻ ആരംഭിച്ചു. കുതിരവളർത്തലിന്റെ കേന്ദ്രമായിരുന്നു ഇത്.
ബിസി നാലാം നൂറ്റാണ്ടോടുകൂടി സമീപത്തുള്ള ഗോ‌ത്രവർഗ്ഗക്കാരെയെല്ലാം അമർച്ച ചെയ്യുന്നതിൽ ക്വിൻ വിജയിച്ചു. ഇതോടെ ക്വിൻ രാജ്യത്തിന്റെ വികാസത്തിന്റെ കാലമായി.
ഷാങ് യാങ് എന്ന ക്വിൻ രാഷ്ട്രതന്ത്രജ്ഞൻ ലീഗലിസം എന്ന സിദ്ധാന്തം മുന്നോട്ടുവയ്ക്കുകയും സൈന്യത്തിന് ശക്തി പകരുന്ന പല പരിഷ്കാരങ്ങളും നടപ്പിലാക്കുകയും ചെയ്തു. 338 ബിസിയിലാണ് ഇദ്ദേഹം മരണമടഞ്ഞത്. ക്വിൻ തലസ്ഥാനം നിർമ്മിക്കുന്നതിലും ഇദ്ദേഹം പങ്കുവഹിച്ചു. ലീഗലിസം എതിരാളികളോട് ഒരു ദയാദാഷിണ്യവും കാണിക്കാത്ത തരം യുദ്ധതന്ത്രങ്ങൾ ആസൂത്രണം ചെയ്യാനുള്ള സ്വാതന്ത്ര്യം ക്വിൻ സേനാധിപന്മാർക്ക് നൽകി.
വലിയൊരു സൈന്യമുണ്ടായിരുന്നു എന്നത് ക്വിൻ രാജ്യത്തിന്റെ മറ്റൊരു മുൻതൂക്കമായിരുന്നു. ഫലഭൂയിഷ്ടമായ പ്രദേശങ്ങളായിരുന്നു ക്വിൻ രാജവംശത്തിന്റെ വിജയത്തിനുള്ള മറ്റൊരു കാരണം. മറ്റ് രാജ്യങ്ങൾക്കും ക്വിൻ രാജ്യത്തിനുമിടയിലുള്ള പർവ്വതങ്ങൾ അവർക്ക് പ്രകൃതിജന്യമായ സംരക്ഷണമൊരുക്കി. 246 ബിസിയിൽ വേയ് നദിയിൽ നിർമിച്ച കനാൽ ക്വിൻ രാജ്യത്തിലെ ധാന്യോത്പാദനം വർദ്ധിക്കാൻ കാരണമായി. വലിയൊരു സൈന്യത്തെ നിലനിർത്താൻ ഇത് സഹായകമായിരുന്നു.
യുദ്ധം ചെയ്യുന്ന രാജ്യങ്ങളെ തോൽപ്പിച്ചത്
യാൻ, ഷാവോ, ക്വി, ചു, ഹാൻ, വേയ്, ക്വിൻ എന്നിവയായിരുന്നു യുദ്ധം ചെയ്യുന്ന കാലഘട്ടത്തിൽ അധികാരത്തിനുവേണ്ടി മത്സരിച്ചുകൊണ്ടിരുന്നത്. ആരും തനിക്ക് "സ്വർഗ്ഗം നൽകിയ ഭരണാധികാരം" ഉണ്ടെന്ന് കരുതിയിരുന്നില്ല. ഇവർക്കു മുൻപുള്ള ഷൗ രാജാക്കന്മാർ തങ്ങ‌ൾക്ക് ഇത്തരം അധികാരമുണ്ട് എന്നാണ് കരുതിയിരുന്നത്.
ഒൻപത് വർഷം കൊണ്ട് ക്വിൻ രാജ്യത്തെ ഷെങ് രാജാവ് ചൈനയെ ഏകീകരിക്കുന്നതിൽ വിജയിച്ചു. 230 ബിസിയിൽ ക്വിൻ ഹാൻ രാജ്യത്തെ കീഴടക്കി. 225 ബിസിയിൽ വെയ് രാജ്യവും ബിസി 223 ഓടെ ചു രാജ്യവും കീഴടക്കപ്പെട്ടു. 222 ബിസിയിൽ ക്വിൻ ഷാവോ, യാൻ എന്നീ രാജ്യങ്ങൾ കീഴടക്കി. 221 ബിസിയിൽ ക്വിൻ ക്വി രാജ്യത്തെ കീഴടക്കി. അവസാനമായി കീഴടക്കപ്പെട്ട രാജ്യമായിരുന്നു ക്വി. ഇതോടെ ക്വിൻ രാജവംശത്തിന് ആരംഭമായി. ഷെങ് രാജാവ് ഇതോടെ ക്വിൻ ഷി ഹുവാൻഡി എന്ന പേര് സ്വീകരിച്ചു. ആദ്യ പരമാധികാര ക്വിൻ ചക്രവർത്തി എന്നായിരുന്നു ഈ പേരിന്റെ അർത്ഥം.
തെക്കോട്ടും വടക്കോട്ടുമുള്ള വികാസം
214 ബിസിയിൽ ക്വിൻ ഷി ഹുവാങ് ഒരുലക്ഷം സൈനികരെ വടക്കുള്ള അതിർത്തി സംരക്ഷിക്കുവാൻ ഏൽപ്പിച്ച് അഞ്ച് ലക്ഷം സൈനികരെ തെക്കോട്ടയച്ചു. കാടുകളിൽ ഗോത്രവർഗ്ഗക്കാരുടെ ഗറില്ല ആക്രമണത്തിൽ ഒരു ലക്ഷത്തോളം സൈനികർ മരിക്കുകയും ഈ പദ്ധതി പരാജ‌യപ്പെടുകയും ചെയ്തു. ഇതിനിടെ തെക്കോട്ട് ക്വിൻ ഒരു കനാൽ പണിയുകയും ഇതുപയോഗിച്ച് രണ്ടാമത്തെ ആക്രമണത്തിനുള്ള സാധന സാമഗ്രികൾ എത്തിച്ചുകൊടുക്കുകയും ചെയ്തു. ഗുവാങ്ഷോവിന് ചുറ്റുമുള്ള തീരപ്രദേശങ്ങൾ ക്വിൻ ആക്രമിച്ച് കീഴ‌ടക്കി. ഹാനോയ് വരെ ഇവർ ആക്രമണം നട‌ത്തിയിരുന്നു. തെക്കുള്ള വിജയങ്ങൾക്ക് ശേഷം ഒരുലക്ഷം തടവുകാരെയും നാടുകടത്തപ്പെട്ടവരെയും ഇവിട‌ങ്ങളിൽ കോളനികൾ സ്ഥാപിക്കുവാനായി ക്വിൻ ഷി ഹുവാങ് അയച്ചു.
വടക്കുള്ള പ്രദേശങ്ങളും പിടിച്ചെടുത്തുവെങ്കിലും അധികനാൾ ഈ പ്രദേശങ്ങൾ കയ്യിൽ വയ്ക്കുവാൻ ചൈനയ്ക്ക് സാധിച്ചിരുന്നില്ല. ഇവിടങ്ങളിലെ ഗോത്രവർഗ്ഗക്കാരെ ഹു എന്നായിരുന്നു വിളിച്ചിരുന്നത്.
അധികാരത്തിൽ നിന്ന് പുറത്തായത്
ക്വിൻ ഷി ഹുവാങ്ങിനെ വധിക്കുവാൻ മൂന്ന് തവണ ശ്രമങ്ങൾ നടന്നു. ടാവോയിസ്റ്റ് മന്ത്രവാദികളിൽ നിന്ന് ചിരഞ്ജീവി ആകാനുള്ള മരുന്ന് സ്വായത്തമാക്കുവാനായി കിഴക്കോട്ടുള്ള യാത്രയിൽ 210 ബിസിയിലാണ് ഇദ്ദേഹം മരണമടഞ്ഞത്. പ്രധാന ഹിജഡയായ, ഷാവോ ഗാവോയും പ്രധാനമന്ത്രി ലി സിയും തിരികെയെത്തി ഈ വാർത്ത മറച്ചുവച്ചു. ചക്രവർത്തിയുടെ ഏറ്റവും ദുർബ്ബലനായ മകന് അധികാരം നൽകുവാനായി അദ്ദേഹത്തിന്റെ ഔസ്യത്ത് തിരുത്തിയശേഷമാണ് വാർത്ത പുറത്തുവിട്ടത്. ഹുഹായി എന്ന മകൻ ക്വിൻ എർ ഷി എന്ന പേര് സ്വീകരിച്ചു. ഇദ്ദേഹത്തെ സ്വാധീനിച്ച് ഭരണം നിയന്ത്രിക്കാം എന്നായിരുന്നു ഇവരുടെ കണക്കുകൂട്ടൽ. പുതിയ ചക്രവർത്തി വലിയ നിർമ്മാണപ്രവർത്തനങ്ങൾ ഏറ്റെടുക്കുകയും സൈന്യത്തിന്റെ വലിപ്പം വർദ്ധിപ്പിക്കുകയും നികുതി വർദ്ധിപ്പിക്കുകയും മന്ത്രിമാരെ വധിക്കുകയും ചെയ്തു. ഇതിന്റെ ഫലമായി ചൈനയിലെങ്ങും കലാപമുണ്ടായി. പലയിടത്തും സ്വന്തം നിലയിൽ സേനകൾ രൂപീകരിക്കപ്പെട്ടു. ഉദ്യോഗസ്ഥർ ആക്രമിക്കപ്പെട്ടു. പലരും രാജാക്കന്മാരായി സ്വയം പ്രഖ്യാപിച്ചു.
ഇക്കാലത്ത് ലി സിയും ഷാവോ ഗാവോയും തമ്മിൽ പിണങ്ങി. ലി സിയെ വധിച്ചു. ഷാവോ ഗാവോ ക്വിൻ എർ ഷിയെ ആത്മഹത്യ ചെയ്യാൻ നിർബന്ധിക്കാൻ തീരുമാനിച്ചു. ഇതെത്തുടർന്ന് സിയിങ് അധികാരത്തിലെത്തി. ഇദ്ദേഹം ക്വിൻ എർ ഷിയുടെ അനന്തരവനായിരുന്നു. ഇദ്ദേഹം ഉടൻ തന്നെ ഷാവോ ഗാവോയെ വധിച്ചു. സിയിങ് ജനങ്ങൾക്കിടയിലെ എതിർപ്പ് മനസ്സിലാക്കിക്കൊണ്ട് പുതുതായി ഉയർന്നുവന്ന രാജാക്കന്മാരിൽ ഒരാൾ മാത്രമാണ് താൻ എന്ന നിലപാടെടുത്തു. 209 ബിസിയിൽ ചു വിമതർ ലിയു ബാങിന്റെ നേതൃത്വത്തിൽ ആക്രമിക്കുകയും അധികാരം പിടിച്ചെടുക്കുകയും ചെയ്തു. 207 ബിസിയിൽ വേയ് നദിയുടെ തീരത്തുവച്ചാണ് സിയിങ് തോൽപ്പിക്കപ്പെട്ടത്. ചു നേതാവ് സിയാങ് യു സിയിങിനെ വധിച്ചു. അടുത്ത വർഷത്തോടെ ക്വിൻ തലസ്ഥാനം തകർക്കപ്പെ‌ട്ടു. ഇതോടെ ക്വിൻ രാജവംശത്തിന്റെ അവസാനമായി. ലിയു ബാങ് സിയാങ് യുവിനെ ചതിച്ച് പരാജയപ്പെടുത്തുകയും സ്വയം ഗാവോസു ചക്രവർത്തിയായി അവരോധിക്കുകയും ചെയ്തു. 202 ഫെബ്രുവരി 28-ന് ഹാൻ രാജവംശം സ്ഥാപിക്കപ്പെട്ടു.
മതം
ഷെൻ (ആത്മാക്കൾ), യിൻ (നിഴലുകൾ) എന്നിവയെയൊക്കെ അടിസ്ഥാനപ്പെടുത്തിയ ഒരു മതമായിരുന്നു ആദ്യകാല ചൈനീസ് സാമ്രാജ്യത്തിൽ നിലനിന്നിരുന്നത്. മൃഗബലി നിലനിന്നിരുന്നു. ഭൂമിക്ക് സമാന്തരമായി മറ്റൊരു ലോകമുണ്ടെന്ന് ചൈനക്കാർ വിശ്വസിച്ചു. ചടങ്ങുകൾ രണ്ട് ഉദ്ദേശത്തോടെയാണ് നട‌ത്തിയിരുന്നത്. മരിച്ചവർ അവരുടെ ലോകത്തേയ്ക്ക് നീങ്ങുകയും അവിടെത്തന്നെ വസിക്കുകയും ചെയ്യുന്നു എന്നുറപ്പുവരുത്തുക, അവരുടെ അനുഗ്രഹം നേടുക.
പുറത്തേയ്ക്കുള്ള കണ്ണികൾ
വർഗ്ഗം:ചൈനയിലെ സാമ്രാജ്യങ്ങൾ വർഗ്ഗം:ചൈനയിലെ രാജവംശങ്ങൾ
1980 സമ്മർ ഒളിംപിക്സിൽ ഇന്ത്യ
മെഡൽ ജേതാക്കൾ
സ്വർണ്ണം - വാസുദേവൻ ബാസ്കർ (നായകൻ) ഹോക്കി പുരുഷ വിഭാഗം ടീം (ജൂലൈ 20, 31, 1980)
അത്ലറ്റിക്ക്സ്
പുരുഷന്മാരുടെ 200 മീറ്റർ
പുരുഷന്മാരുടെ 800മീറ്റർ
പുരുഷന്മാരുടെ മാരത്തൺ
പുരുഷന്മാരുടെ ഷോർട് പുട്ട്
Men's 20 km Walk
വനിതകളുടെ 100 മീറ്റർ
വനിതകളുടെ 800 മീറ്റർ
വനിതകളുടെ 1500 മീറ്റർ
ബോക്സിങ്
പുരുഷന്മാരുടെ 48 കിലോ ലൈറ്റ് ഫ്ലൈവെയ്റ്റ്
'''പുരുഷന്മാരുടെ 51 കിലോ ഫ്ലൈവെയ്റ്]]
പുരുഷന്മാരുടെ 54 കിലോ ബന്റം വെയ്റ്റ്
വനിതകളുടെ ടീം മത്സരങ്ങൾ
വർഗ്ഗം:ഇന്ത്യ ഒളിമ്പിക്സിൽ
നമക്വാലാന്റ്
വലത്ത്‌|ലഘുചിത്രം|200x200ബിന്ദു|A [[വെള്ളച്ചാട്ടം|waterfall situated a few kilometres north of Nieuwoudtville on the road to Loeriesfontein, in the Northern Cape (Namaqualand region)]] വലത്ത്‌|ലഘുചിത്രം|200x200ബിന്ദു|The spring flowers in Namaqualand. ദക്ഷിണാഫ്രിക്കയിലും നമീബിയയിലുമായി സ്ഥിതിചെയ്യുന്ന പർവ്വതപ്രദേശമാണ് നമക്വാലാന്റ് (ആഫ്രിക്കാൻസ്: നമക്വാലാന്റ്). തെക്കേതീരത്തായി 1000 കിലോമീറ്റർ നീണ്ടുകിടക്കുന്ന പ്രദേശമാണിത്. 4,40,000 ചതുരശ്രകിലോമീറ്റർ പരന്നുകിടക്കുന്നു. ഓറഞ്ച് നദി ഈ പ്രദേശത്തിനെ രണ്ടായി വിഭജിക്കുന്നു. തെക്കുള്ള ലിറ്റിൽ നമക്വാലാന്റ്, വടക്കുള്ള ഗ്രേറ്റ് നമക്വാലാന്റ് എന്നിവയാണവ.
നമക്വാജില്ലാമുനിസിപ്പാലിറ്റിയിലാണ് ലിറ്റിൽ നമക്വാലാന്റ് സ്ഥിതിചെയ്യുന്നത്. ഇത് ദക്ഷിണാഫ്രിക്കയിലെ വടക്കൻ കേപ്പ് പ്രവിശ്യയുടെ ഭാഗമാണ്. 26,836 ചതുരശ്രകിലോമീറ്ററുള്ള ഇത് രാജ്യത്തെ ഏറ്റവും വലിയ ജില്ലയാണ്. കമിയെസ്ബെർഗ്ഗ് ലോക്കൽ മുനിസിപ്പാലിറ്റി ഒരു സാധാരണ മുനിസിപ്പാലിറ്റിയാണ്.
ഗ്രേറ്റ് നമക്വാലാന്റ് നമീബിയയിലെ ഇൽകരസ് പ്രവിശ്യയിലാണ്. ഗ്രേറ്റ് നമക്വാലാന്റിൽ ജനസംഖ്യ വളരെക്കുറവാണ്. ഖൊയിഖൊയി ജനതയാണ് ഇവിടെ പരമ്പരാഗതമായി അധിവസിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ആഫ്രിക്കയിലെ പർവ്വതനിരകൾ
സെറ ജെറാൽ ദേശീയോദ്യാനം
സെറ ജെറാൽ ദേശീയോദ്യാനം (പോർച്ചുഗീസ്: Parque Nacional da Serra Geral) ബ്രസീലിലെ റിയോ ഗ്രാൻറേ ഡൊ സുൾ, സാന്താ കാറ്ററീന എന്നീ സംസ്ഥാനങ്ങളിലായി സ്ഥിതിചെയ്യുന്ന ഒരു ദേശീയോദ്യാനമാണ്.
സ്ഥാനം
സെറ ജെറാൽ ദേശീയോദ്യാനം അറ്റലാൻറിക് ഫോറസ്റ്റ് ബയോമിലാണ് സ്ഥിതിചെയ്യുന്നത്. ഈ ദേശീയോദ്യാനത്തിൻറെ വിസ്തൃതി 17,302 ഹെക്ടറാണ് (42,750 ഏക്കർ). സർക്കാർ ഉത്തരവ് നമ്പർ 531 പ്രകാരം 1992 മെയ് 21നാണ് ഈ ദേശീയോദ്യാനം രൂപീകരിക്കപ്പെട്ടത്. ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബോയോഡൈവേർസിറ്റി കൺസർവേഷനാണ് ദേശീയോദ്യാനത്തിൻറെ ഭരണച്ചുമതല. റിയോ ഗ്രാൻറേ ഡൊ സുൾ സംസ്ഥാനത്തെ കമ്പാര ഡൊ സുൾ, സാന്താ കാറ്ററീന സംസ്ഥാനത്തെ ജാസിൻറോ മച്ചാഡോ, പ്രൈറ ഗ്രാൻറേ എന്നീ മുനിസിപ്പാലിറ്റികളുടെ ഭാഗങ്ങളിലായി ഈ ദേശീയോദ്യാനം വ്യാപിച്ചുകിടക്കുന്നു. അപാരാഡോസ് ഡ സെറ ദേശീയോദ്യാനത്തിനു പാർശ്വസ്ഥമായി ഈ ദേശീയോദ്യാനം രണ്ട് പ്രത്യേക വിഭാഗങ്ങളായാണ് രൂപീകരിക്കപ്പെട്ടിരിക്കുന്നത്.
അവലംബം
വർഗ്ഗം:ബ്രസീലിലെ ദേശീയോദ്യാനങ്ങൾ
കാർത്തിക്ക് നരേൻ
തമിഴ് ചലച്ചിത്രസംവിധായകനും തിരക്കഥാകൃത്തും നിർമ്മാതാവുമാണ് കാർതിക്ക് നരേൻ. തമിഴ്ചലച്ചിത്രരംഗത്തെ ഏറ്റവും പ്രായ കുറഞ്ഞസംവിധായകരിൽ ഒരാളാണ് കാർതിക്ക് നരേൻ. മെക്കാനിക്കൽ എഞ്ചിനീയറിംഗ് പഠിച്ചുകൊണ്ടിരിക്കെ സിനിമയോടുള്ള ഇഷ്ടം കൊണ്ട് ആ കോഴ്സ് ഉപേക്ഷിച്ച് സിനിമയിലേക്ക് ശ്രദ്ധ കേന്ദ്രീകരിക്കുകയായിരുന്നു. മണി രത്നത്തിന്റെ കന്നത്തിൽ മുത്തമിട്ടാൽ, ക്രിസ്റ്റഫർ നോളന്റെ പ്രെസ്റ്റിജ് എന്നീ ചിത്രങ്ങളാണ് കാർത്തിക് നരേനെ സിനിമാലോകത്തിലേക്ക് ആകർഷിച്ചത്. ആദ്യ കാലത്ത് ഷോർട്ട് ഫിലിമുകൾ എടുത്താണ് സംവിധാനമേഖലയിലേക്ക് കടന്നുവരുന്നത്.
ചലച്ചിത്ര ജീവിതം
ധീരജ് വൈദി എന്ന സംവിധായകന്റെ സഹായി ആയി പ്രവർത്തിച്ച് തുടങ്ങിയ കാർതിക്ക് 2016ൽ റഹ്മാനെ നായകനാക്കി പുറത്തിറക്കിയ തന്റെ ആദ്യ ചിത്രം ധ്രുവങ്ങൾ പതിനാറ് ഒരു വൻ വിജയമായിരുന്നു. ഈ ഒരു ചിത്രം കൊണ്ട് തന്റേതായ ഒരു സ്ഥാനം തമിഴ്സിനിമാലോകത്ത് ഉറപ്പിക്കാൻ സാധിച്ചിട്ടുണ്ട്. അരവിന്ദ് സാമി, ഇന്ദ്രജിത്ത്, സുദീപ് കിശൻ, ശ്രിയ സരൻ എന്നിവരെ കേന്ദ്രകഥാപാത്രങ്ങളാക്കി സംവിധാനം ചെയ്യുന്ന നരഗസൂരൻ എന്ന ചിത്രമാണ് കാർതിക്ക് നരേന്റെ രണ്ടാമാത്തെ ചിത്രം. ഗൗതം മേനോൻ ആണ് ഈ ചിത്രം നിർമ്മിക്കുന്നത്.
ചലച്ചിത്രങ്ങൾ
പൈലറ്റ്‌ സിനിമ പ്രധി
പുറം കണ്ണികൾ
വർഗ്ഗം:തമിഴ്‌ ചലച്ചിത്രസം‌വിധായകർ വർഗ്ഗം:തമിഴ് ചലച്ചിത്ര നിർമ്മാതാക്കൾ വർഗ്ഗം:തമിഴ് തിരക്കഥാകൃത്തുക്കൾ വർഗ്ഗം:1994-ൽ ജനിച്ചവർ വർഗ്ഗം:ജൂലൈ 23-ന് ജനിച്ചവർ
അർക്കാഡിയ, കാലിഫോർണിയ
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ലോസ് ഏഞ്ചൽസ് കൗണ്ടിയിലുള്ള ഒരു നഗരമാണ് അർക്കാഡിയ. സാൻ ഗബ്രിയേൽ താഴ്വരയി ൽ ലോസ്‍ ആഞ്ചലസ് നഗരകേന്ദ്രത്തിൽനിന്ന് 13 മൈൽ (21 കിലോമീറ്റർ) വടക്കു കിഴക്കായും സാൻ ഗബ്രിയേൽ പർവതനിരകളിലെ അടിവാരിത്തിലുമാണിത് സ്ഥിതിചെയ്യുന്നത്. സാന്താ അനിറ്റ പാർക് റേസ് ട്രാക്ക്, ലോസ് ഏഞ്ചൽസ് കൗണ്ടി ആർബറേറ്റം ബൊട്ടാണിക് ഗാർഡൻ എന്നിവ ഇവിടെയാണ് സ്ഥിതിചെയ്യുന്നത്. 2010 ലെ സെൻസസ് പ്രകാരം നഗരത്തിൽ 56,364 പേർ വസിക്കുന്നു. ഗ്രീസിലെ അർക്കാഡി പട്ടണത്തിൻറെ പേരിലാണ് ഈ നഗരം അറിയപ്പെടുന്നത്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ജോൺ ബ്ലാക്ക്‌വാൾ
ജോൺ ബ്ലാക്ക്‌വാൾ (20 January 1790 – May 1881) ബ്രിട്ടീഷുകാരനായ പ്രകൃതിശാസ്ത്രജ്ഞനാണ്. ചിലന്തികളെപ്പറ്റി പഠിക്കാനായിരുന്നു അദ്ദേഹത്തിനു പ്രത്യേക താത്പര്യം.
ജീവിതം
1790 ജനുവരി 20നു മാഞ്ചെസ്റ്ററിൽ ആയിരുന്നു ജനിച്ചത്. 1833ൽ മരണം വരെ ബ്ലാക്ക് വാൾ വെയിൽസിൽ ഹെൻഡ്രി ഹൗസിൽ ആണു താമസിച്ചത്. ചെറുപ്രായത്തിൽത്തന്നെ അദ്ദേഹത്തിനു പ്രകൃതിപഠനത്തിൽ താത്പര്യം തോന്നി. ആദ്യം പക്ഷികളിൽ താത്പര്യം തോന്നിയ അദ്ദേഹം പിന്നീട് തന്റെ പഠനം ചിലന്തികളിലേയ്ക്കുമാറി. ആ വിഷയത്തിൽ അദ്ദേഹം 1827ൽ ഒരു ലേഖനം ആദ്യമായി പ്രസിദ്ധീകരിച്ചു.
ഗ്രേറ്റു ബ്രിട്ടനിലേയും അയർലന്റിലേയും ചിലന്തികളുടെ ഒരു ചരിത്രം (A History of the Spiders of Great Britain and Ireland (2 vols., 1861-1864, Ray Society)എന്ന പുസ്തകം രണ്ടു വാല്യങ്ങളായി 1861-1864 പ്രസിദ്ധം ചെയ്തു. അവിടത്തെ, ചിലന്തികളുടെ 304 സ്പീഷിസുകളെപ്പറ്റി അതിൽ പ്രതിപാദിച്ചിരുന്നു. 1881 മേയ് 11 അദ്ദേഹം മരിച്ചു.
ചാൾസ് ഡാർവ്വിനുമായുള്ള സമ്പർക്കം
ചാൾസ് ഡാർവ്വിന് ബ്ലാക്‌വെൽ, ചിലന്തികളെപ്പറ്റി, 12 February 1868, 18 February 1868, 10 August 1869 and 8 September 1869 എന്നീ തീയതികളിൽ 3 കത്തുകൾ എഴുതിയിരുന്നു. കേംബ്രിജ് സർവ്വകലാശാലയിലെ ആർക്കൈവ്സിൽ ഇന്നും ഈ കത്തുകൾ സൂക്ഷിച്ചിട്ടുണ്ട്. ചിലന്തികളിലെ വ്യതിയാനത്തെപ്പറ്റിയാണു ഈ കത്തുകളിൽ ബ്ലാക്‌വെൽ പ്രതിപാദിക്കുന്നത്.
കാപ്പ
ഗ്രീക്ക് അക്ഷരമാലയിലെ പത്താമത്തെ അക്ഷരമാണ് കാപ്പ (ഇംഗ്ലീഷ്: Kappa (വലിയക്ഷരം: Κ, ചെറിയക്ഷരം: κ or cursive ϰ; κάππα, káppa) പുരാതന ഗ്രീക്കിലും ആധുനിക ഗ്രീക്കിലും ഈ അക്ഷരം ക് എന്ന ശബ്ദമാണ് ഇതിനുള്ളത്. ഗ്രീക്ക് സംഖ്യാവ്യവസ്ഥയിൽ, Kʹ യുടെ മൂല്യം 20 ആണ്. ഫിനീഷ്യൻ അക്ഷരമായ കാഫ് 20x20ബിന്ദു ഇൽ നിന്നാണ് കാപ്പ ഉദ്ഭവിച്ചിരിക്കുന്നത്.
അവലംബം
വർഗ്ഗം:ഗ്രീക്ക് അക്ഷരങ്ങൾ
ബിസ്വമോയ് ബിസ്വാസ്
ബിസ്വമോയ് ബിസ്വാസ് (Biswamoy Biswas)(June 2, 1923 – August 10, 1994) ഒരു ഇന്ത്യക്കാരനായ പക്ഷിനിരീക്ഷകനും പക്ഷിശാസ്ത്രജ്ഞനുമായിരുന്നു. ജിയോളജി പ്രൊഫസ്സറിന്റെ മകനായി, കൽക്കട്ടയിലാണ് അദ്ദേഹം ജനിച്ചത്. 1947ൽ ജന്തുശാസ്ത്രത്ത്തിൽ അദ്ദേഹത്തിനു സുവോളജിക്കൽ സർവ്വേ ഓഫ് ഇന്ത്യയുടെഫെലോഷിപ് ലഭിച്ചു. ഇതുപയോഗിച്ച് അദ്ദേഹം ബ്രിട്ടിഷ് മ്യൂസിയത്തിലും ബെർലിൻ ജന്തുശാസ്ത്ര മ്യൂസിയത്തിലും അമേരിക്കൻ മ്യൂസിയം ഓഫ് നാച്ചുറൽ ഹിസ്റ്ററിയിലും പഠിക്കാൻ കഴിഞ്ഞു.
1952 ൽ കൽക്കട്ട സർവ്വകലാശാലയിൽനിന്നും ഗവേഷണബിരുദം ലഭിച്ചു. 1954ൽ അദ്ദേഹം ഡെയ്‌ലിമെയിൽ പത്രം യതി എന്ന സാങ്കല്പിക ജീവിയുണ്ടോ എന്നു അന്വേഷിക്കാനായിഹിമാലയത്തിലെ എവറസ്റ്റു കൊടുമുടിക്കടുത്ത് അയച്ച സംഘത്തിലെ അംഗമായിരുന്നു. 1963ൽ അമേരിക്കൻ പക്ഷിപഠന ശാസ്ത്രജ്ഞരുടെ യൂണിയന്റെ ഫെലോ ആയി. പിന്നീട് അദ്ദേഹം സൂവോളജിക്കൽ സർവ്വേ ഓഫ് ഇന്ത്യയുടെ പക്ഷി, സസ്തനി വിഭാഗത്തിന്റെ അദ്ധ്യക്ഷ പദവി ഏറ്റെടുത്തു. 1965ലും 1966ലും 1970ലും ബ്രിട്ടിഷ് മ്യൂസിയത്തിൽ നടത്തിയ ഗവേഷണത്തിന് ചാപ്മാൻസ് ഗ്രാന്റ്സ് നേടി. പിന്നീട്, 1981ൽ വിരമിക്കുന്നതുവരെ സൂവോളജിക്കൽ സർവ്വേ ഓഫ് ഇന്ത്യയുടെ ജോയിന്റ് ഡയറക്ടർ ആയിരുന്നു. അതിനുശേഷം, 1986ൽ അവിടെ എമെറിറ്റസ് സയന്റിസ്റ്റ് ആയി. നേപ്പാളിലേയും ഭൂട്ടാനിലേയും പക്ഷികളെപ്പറ്റിയുള്ള അദ്ദേഹത്തിന്റെ പഠനം വളരെ വിലപ്പെട്ടതാണ്.
ജസ് അഡ് ബെല്ലം
യുദ്ധത്തിൽ ഏർപ്പെടാൻ അനുവദിക്കണമോ അതോ ഒരു നീണ്ട യുദ്ധമാണോ എന്ന് തീരുമാനിക്കാൻ യുദ്ധത്തിൽ ഏർപ്പെടുന്നതിനു മുൻപായി ചർച്ച ചെയ്യേണ്ട ഒരു കൂട്ടം മാനദണ്ഡമാണ് ജസ് അഡ് ബെല്ലം ("യുദ്ധത്തിനുള്ള അവകാശം" എന്നതിനുള്ള ലാറ്റിൻ ).
നിർവ്വചനം
ജസ് ആഡ് ബെല്ലം ചിലപ്പോൾ യുദ്ധനിയമത്തിന്റെ ഒരു ഭാഗമായി കണക്കാക്കാം, പക്ഷേ "യുദ്ധ നിയമങ്ങൾ" എന്ന വാക്ക് ജസ് ഇൻ ബെല്ലോ എന്നതിനെ യുദ്ധം ഒരു നടപടിയാണോ എന്ന് (പ്രത്യേകിച്ചും യുദ്ധത്തിന്റെ വെറും ആരംഭം ) സൂചിപ്പിക്കാനും പരിഗണിക്കാം. ജസ് ആഡ് ബെല്ലം "ഒരു യുദ്ധത്തിൽ ഇടപെടുന്നതിനുള്ള ന്യായമായ കാരണങ്ങളെയാണ്" സൂചിപ്പിക്കുന്നത്. ." ഈ നിയമങ്ങൾ വെറും പോരാട്ടത്തിന് ചില മാനദണ്ഡങ്ങളിൽ ശ്രദ്ധ കേന്ദ്രീകരിക്കുന്നു.
ഐക്യരാഷ്ട്രസഭയുടെ ചാർട്ടറിലെ 51-ാം വകുപ്പ് ഇങ്ങനെ വ്യക്തമാക്കുന്നു: "ഐക്യരാഷ്ട്രസഭയിലെ ഒരു അംഗത്തിനെതിരെ സായുധ ആക്രമണം നടക്കുകയാണെങ്കിൽ ഈ ചാർട്ടറിലെ തന്നെ വ്യക്തി അല്ലെങ്കിൽ കൂട്ടായ പ്രതിരോധത്തിന്റെ അന്തർലീനമായ അവകാശത്തെ തടയുന്നതായിരിക്കും."
ബിഷപ്പ് സ്റ്റുവർട്ട് സർവകലാശാല
ഉഗാണ്ടയിലെ സ്വകാര്യ, ലാഭേച്ഛയില്ലാത്ത,  മൾട്ടി–കാമ്പസ് സർവകലാശാലയാണ്, ബിഷപ്പ് സ്റ്റുവർട്ട് സർവകലാശാല
2016ലെ സമ്മർ ഒളിബിക്സിലെ അത് ലറ്റിക് മത്സരങ്ങൾ
2016 സമ്മർ ഒളിമ്പിക്സിൽ അത്ലറ്റിക്സ് ഗെയിമുകൾ അവസാന 10 ദിവസങ്ങളിലായാണ് നടന്നത്. പ്രധാനമായും മൂന്ന് സെറ്റ് ഇവൻറുകളാണ് ഉണ്ടായിരുന്നത്.ട്രാക്ക് ആൻറ് ഫീൽഡ്, ഓട്ടമത്സരങ്ങൾ,നടത്തം എന്നിവയായിരുന്നു അവ.
അവലംബം
<div class="reflist columns references-column-width" style="-moz-column-width: 30em; list-style-type: decimal;">
അയർക്കാട് മഹാവിഷ്ണു ക്ഷേത്രം
തെക്കൻ കേരളത്തിലെ കൊല്ലം ജില്ലയിൽ കരീപ്ര ഗ്രാമപഞ്ചായത്തിലെ പ്രധാന ക്ഷേത്രങ്ങളിൽ ഒന്നാണ് കരീപ്ര മഹാവിഷ്ണു ക്ഷേത്രം. ഇത് അയർക്കാട് മഹാവിഷ്ണു ക്ഷേത്രം എന്നും അറിയപ്പെടുന്നു. വർഗ്ഗം:കൊല്ലം ജില്ലയിലെ ക്ഷേത്രങ്ങൾ
ജാൻ കോം
ജാൻ കോം  (ഉക്ക്രെയിൻ: Ян Кум ; 1976 ഫെബ്രുവരി 24ന് ജനനം.) ഒരു ജ്യൂവിഷ് ഉക്ക്രേനിയൻ- അമേരിക്കൻ ഇന്റർനെറ്റ് നിർമ്മാതാവും,  കമ്പ്യൂട്ടർ പ്രോഗ്രാമറുമാണ്. കോം ഇന്ന് ഫെയിസ്ബുക്ക് ഏറ്റെടുത്തിരിക്കുന്ന മെസേജിംഗ് അപ്പ്ലിക്കേഷനായ വാട്ട്സ് ആപ്പിന്റെ കോ-ഫൗണ്ടറും, സി.ഇ.ഓ യുമാണ്(ബ്രയാൻ അക്റ്റോണിനോടൊപ്പം). 2014 ഫെബ്രുവരിയ്ക്കായിരുന്നു ഫെയ്സബുക്ക് 19ബില്ല്യൺ യു.എസ്  ഡോളറിന് വാട്ട്സ് ആപ്പ് സ്വന്തമാക്കിയത്.
2014 -ലെ ലോകത്തിലെ 400 സമ്പന്നരുടെ പട്ടികയിൽ കോം 62-മതായി വന്നു. അന്നത്തെ കണക്കനുസരിച്ച് ഏഴര ബില്ല്യൺ ഡോളറോ അതിൽ കൂടുതലോ ആണ് കോമിന്റെ സമ്പാദ്യം. ആ വർഷത്തെ പുതുതായുള്ള ഉയർന്ന റാങ്കിംഗ് അദ്ദേഹത്തിനായിരുന്നു.
ജീവിതവും ജോലിയും
ഉക്ക്രെയിനിലെ, കീവിലാണ് കോം ജനിച്ചത്.(അന്നത് സോവിയറ്റ് യൂണിയന്റെ ഭാഗമായിരുന്നു.) ഒരു ജ്യവിഷായിരുന്നു കോം. കീവിനു പുറത്തുള്ള ഫാസ്റ്റിവിലാണ് കോം വളർന്നത്, ശേഷം അമ്മയും, അമ്മയുടേയുമൊപ്പം 1992-ന് കാലിഫോർണിയയിലെ മൗണ്ടെയിൻ വ്യൂവിലേക്ക് താമസം മാറ്റി. അവിടത്തെ ഒരു സോഷ്യൽ സപ്പോർട്ട് പ്രോഗ്രാം അവർക്ക് ഒരു മുറി തരപ്പെടുത്തിക്കൊടുത്തു. അന്ന് കോമിന് 16 വയസ്സായിരുന്നു. അദ്ദേഹത്തിന്റെ അച്ഛൻ തന്റെ കുടംബത്തിലേക്ക് വരനിരിക്കുകയായരുന്നു. പക്ഷെ ഉക്ക്രെയിനിൽതന്നെ തുടരുകയാണ് ചെയ്തതത്. ആദ്യകാലത്ത് കോമിന്റെ അമ്മ കുഞ്ഞിനെ നോക്കുന്ന പണിയായിരുന്നു ചെയ്തിരുന്നത്, അതേസമയം കോം, ഗ്രോസറി സ്റ്റോറിൽ ക്ലീനറായി ജോലി ചെയ്തു. 18-ാം വയസ്സിലാണ് പ്രോഗ്രാമിംഗിനോട് താത്പര്യം ജനിക്കുന്നത്. അദ്ദേഹം സാൻ ജോസ് സ്റ്റേറ്റ് യൂണിവേഴ്സിറ്റിയിൽ ചേരുകയും, എണസ്റ്റ് ആന്റ യങ്ങ് എന്ന് കമ്പനിയിൽ സെക്കൂരിറ്റി ടെസ്റ്ററായി ജോലി ചെയ്യുകയും ചെയ്തു.
1997-ൽ കോം യാഹുവിലെ ഇൻഫ്രാസ്റ്റ്രക്ച്ചർ എഞ്ചിനീയറായി ചേർന്നു. അതിനു മുമ്പ് തന്നെ ഏണസറ്റ് ആന്റ് യങ്ങിൽ ജോലിചെയ്യുമ്പോൾ തന്നെ ബ്രയാൻ അക്റ്റോണിനെ കോമിന് അറിയാമായിരുന്നു. അടുത്ത 9 വർഷങ്ങൾ അവരൊരുമിച്ച് യാഹൂവിൽ ജോലി ചെയ്തു. 2007-ൽ അവരൊരുമിച്ച് ജോലിയിൽ നിന്ന് വിരമിക്കുകയും, സൗത്ത് അമേരിക്കയിലേക്ക് യാത്ര പോകുകയും അൾട്ടിമേറ്റ് ഫ്രിസ്ബീ കളിക്കുയും ചെയ്തു. അവർ ഫെയ്സ്ബുക്കിൽ ജോലി ചെയ്യാൻ  അപേക്ഷിക്കകയും, അതേസമയം തന്നെ രണ്ടു പേരും പരാജയപ്പെടുകയും ചെയ്തു. 2009 ജനുവരിയിൽ അദ്ദേഹംഒരു ഐഫോൺ  വാങ്ങുകയും, അന്നേക്ക് ഏഴ് മാസം മാത്രം പ്രായമുള്ള ആപ്പ്സ്റ്റോറ് ആപ്പുകളുടെ പുതിയ ഒരു വാതിൽ തുറക്കുമെന്ന് മനസ്സിലാക്കുകയും ചെയ്തു. അദ്ദേഹം അലെക്സ് ഫിഷ്മാൻ എന്ന തന്റെ കൂട്ടുകാരനോടുമായി തന്റെ ഒരു പുതിയ ആപ്പിനെക്കുറിച്ചുള്ള ചിന്തകൾ പങ്കുവച്ചു. അപ്പോൾ തന്നെ അതിന് കോം വാട്ട്സ് ആപ്പ് എന്ന് പേര് നിർദ്ദേശിച്ചു, കാരണം അത് കേൾക്കാനും വാട്സ് അപ്പ് എന്നായിരുന്നു. ഒരാഴ്ചക്ക് ശേഷം അദ്ദേഹത്തിന്റെ പിറന്നാൾ ദിനത്തിൽ കാലിഫോർണിയയിൽ വച്ച് വാട്ട്സ് ആപപ് ഇങ്ക് തുടങ്ങുകയും ചെയ്തു.
വാട്ട്സ് ആപ്പ് ചുരുങ്ങിയ കാലം കൊണ്ടുതന്നെ പ്രചാരത്തിലാകുകയും, ഫെയ്സബുക്കിന്റെ സ്ഥാപകമായ മാർക്ക് സുക്കൻബെർഗിന്റെ ശ്രദ്ധപിടിക്കുകയും ചെയ്തു. 2012-ലെ വേനൽക്കാലത്തുതന്നെ സുക്കൻബെർഗ് കോമിനെ വിളിക്കുകയും, രണ്ടുപേരും, കാലിഫോർണിയയിലെ ലോസ് അറ്റ്ലോസിലെ ചായക്കടയിൽ ചർച്ച ആരംഭിക്കുകയും ചെയ്തു.
2014 ഫെബ്രുവരി 9-ന് സുക്കൻബെർഗ് കോമിനെ വീട്ടിലേക്ക് വിളിക്കുകയും, വാട്ട്സ് ആപ്പ് തനിക്ക് വിൽക്കുന്നതുമായുള്ള ചർച്ചകളിലേർപ്പെടുകയും ചെയ്തു. പത്ത് ദിവസത്തിന് ശേഷം വാട്സ് ആപ്പ് 19 ബില്യൺ യു.എസ് ഡോളറിന് ഫെയിസ്ബുക്ക് വാങ്ങിച്ചു..
അമേരിക്കയിൽ വച്ച് 2000-ൽ അദ്ദേഹത്തിന്റെ അമ്മ കാൻസർ ബാധിച്ച് അന്തരിച്ചു. 1997-ൽ തന്നെ അച്ഛനും ഉക്ക്രെയിനിൽ വച്ച് അന്തരിച്ചിരുന്നു.
അവലംബം
വർഗ്ഗം:1976-ൽ ജനിച്ചവർ വർഗ്ഗം:അമേരിക്കൻ ശതകോടീശ്വരന്മാർ വർഗ്ഗം:അമേരിക്കൻ കമ്പ്യൂട്ടർ പ്രോഗ്രാമർമാർ വർഗ്ഗം:അമേരിക്കൻ സോഫ്റ്റ്‌വെയർ എഞ്ചിനീയർമാർ വർഗ്ഗം:ജീവിച്ചിരിക്കുന്ന പ്രമുഖർ
ജീൻ- ജാക്വെസ് ബർലമാക്വി
ജീൻ ജാക്വിസ് ബർലമാക്വി (ജൂൺ 24, 1694 - ഏപ്രിൽ 3, 1748) ജനീവയിലെ നിയമസ്ഥനും രാഷ്ട്രീയ സിദ്ധാന്തകനുമായിരുന്നു. മറ്റു ചിന്തകർ മുന്നോട്ടുവെച്ച പല ആശയങ്ങളും അദ്ദേഹം പ്രചരിപ്പിച്ചു.
ജീവിതം
റിപ്പബ്ലിക്ക് ഓഫ് ജനീവയിൽ കാൽവിനിസ്റ്റ് കുടുംബത്തിലാണ് ജീൻ ജനിച്ചത്. (16 ആം നൂറ്റാണ്ടിലെ ധനികപശ്ചാത്തല പാരമ്പര്യമുള്ള ഇറ്റാലിയൻ വ്യാപാരി ഫ്രാൻസെസ്കോ ബർലാമച്ചി റിപ്പബ്ലിക്കൻ വികാരത്തിനു വേണ്ടി വധിക്കപ്പെട്ടത്). ജനീവയിൽ അദ്ദേഹം നിയമങ്ങൾ പഠിക്കുകയും ജനീവ സർവ്വകലാശാലയിൽ എത്തിക്സിന്റെയും ല ഓഫ് നേച്ചറിന്റെയും ബഹുമാനപ്പെട്ട പ്രൊഫസ്സർ ആകുകയും ചെയ്തു. നിയമനം തുടങ്ങുന്നതിനു മുൻപ് അദ്ദേഹം ഫ്രാൻസിലും ഇംഗ്ലണ്ടിലും യാത്ര ചെയ്യുകയും അക്കാലത്തെ പ്രമുഖരായ എഴുത്തുകാരെ പരിചയപ്പെടുകയും ചെയ്തു. .
മടങ്ങിയെത്തിയ അദ്ദേഹം പ്രഭാഷണം നടത്തുകയും അദ്ദേഹത്തിന്റെ ശൈലിയുടെ ലാളിത്യവും, അദ്ദേഹത്തിന്റെ കാഴ്ചപ്പാടുകളുടെ സൂക്ഷ്മതയും നിരന്തരം പ്രശസ്തി നേടുകയും ചെയ്തു. 15 വർഷം അദ്ദേഹം തുടർന്നു. തുടർന്ന് ആരോഗ്യപ്രശ്നങ്ങളാൽ അദ്ദേഹം രാജിവെക്കാൻ നിർബന്ധിതനായി അദ്ദേഹത്തിന്റെ സഹ പ്രവർത്തകർ അദ്ദേഹത്തെ കൗൺസിൽ ഓഫ് സ്റ്റേറ്റ്സിലെ അംഗമായി തെരഞ്ഞെടുത്തു. തത്ത്വജ്ഞാനത്തിന്റെ പേരിൽ തനതായ പ്രായോഗിക ബുദ്ധിശക്തിക്ക് അദ്ദേഹം ഏറെ പ്രശസ്തി നേടിയെടുത്തു. ജനീവയിൽ അദ്ദേഹം അന്തരിച്ചു.
പുറത്തേയ്ക്കുള്ള കണ്ണികൾ
വർഗ്ഗം:1748-ൽ മരിച്ചവർ വർഗ്ഗം:1694-ൽ ജനിച്ചവർ
അൽബാനി, കാലിഫോർണിയ
അൽബാനി, കാലിഫോർണിയയിലെ അൽമെഡ കൗണ്ടി യിലുള്ള ഒരു നഗരമാണ്. 2010 ലെ സെൻസസിൽ ജനസംഖ്യ 18,539 ആയിരുന്നു.
ചരിത്രം
1908-ൽ പ്രാദേശിക സമൂഹത്തിലെ ഒരു കൂട്ടം വനിതകൾ, ബെർക്കിലി നഗരത്തിൽനിന്നുള്ള ചപ്പുചവറുകൾ ഈ പ്രദേശത്തു കടത്തിക്കൊണ്ടുവന്നു തള്ളുന്നതിൽ പ്രകടിപ്പിച്ചിരുന്നു. രണ്ട് ഷോട്ട്ഗൺസ്, ഇരുപത് രണ്ടു കാലിബർ റൈഫിൾ എന്നിവയുമായി ആയുധധാരികളായ അവർ സാൻ പബ്ളോ അവന്യൂവിന്റെയും ബുക്കാനൻ സ്ട്രീറ്റിന്റെയും ഭാഗത്തുവച്ച് വാഗണുകളുടെ ഡ്രൈവർമാരെ നേരിട്ടു. കുതിരകൾ വലിക്കുന്ന വണ്ടികളുമായി എത്തിയ ഡ്രൈവർമാരോട് അവർ തിരിച്ചു പോകാൻ ആവശ്യപ്പെടുകയും വൈമനസ്യം കൂടാതെ അവർ തിരച്ചു പോകുകയും ചെയ്തു. അധികം താമസിയാതെ, നഗരത്തിലെ താമസക്കാർ ഓഷ്യൻ വ്യൂ നഗരം എന്ന പേരിൽ ഈ പ്രദേശം സംയോജിപ്പിക്കുവാൻ വോട്ടുചെയ്തു. 1909 ൽ, വോട്ടർമാർ നഗരത്തിന്റെ പേരു വീണ്ടും മാറ്റി, പ്രാഥമികമായി ഓഷ്യൻ വ്യൂ എന്ന പേരിൽ നേരത്തേയുണ്ടായിരുന്ന ബെർക്ലിയുടെ തൊട്ടടുത്തുള്ള മറ്റൊരു പട്ടണവുമായി തിരിച്ചറിയാനായിരുന്നു ഇത്. വോട്ടെടുപ്പ് നടന്നപ്പോൾ 6 ന് എതിരെ 38 വോട്ടുകൾക്ക് നഗരത്തിന്റെ ആദ്യത്തെ മേയർ ഫ്രാങ്ക് റോബർട്ട്സിന്റെ ജന്മസ്ഥലമായിരുന്ന ന്യൂയോർക്കിലെ അൽബാനിയുടെ ബഹുമാനാർത്ഥം നഗരത്തിന് ആ പേരു ചാർത്തപ്പെട്ടു.
ഭൂമിശാസ്ത്രം
ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ മൊത്തം വിസ്തീർണ്ണം 5.5 ചതുരശ്ര മൈൽ (4.7 km2) ആണ്. ഇതിൽ 1.8 ചതുരശ്ര മൈൽ (4.7 km2) ആണ് കരഭൂമി ബാക്രി 3.7 ചതുരശ്ര മൈൽ (9.6 km2) (67.28 ശതമാനം ഭാഗം) വെള്ളം ഉൾപ്പെട്ടതുമാണ്.
തോമസ് ബ്ലാകിസ്റ്റൺ
തോമസ് ബ്ലാകിസ്റ്റൺ (27 December 1832 – 15 October 1891) ഇംഗ്ലിഷുകാരനായ പ്രകൃതിശാസ്ത്രജ്ഞനും പര്യവേഷകനും ആയിരുന്നു. ഇംഗ്ലണ്ടിലെ ഹാംഷയറിലെ ലൈമിങ്ടണിൽ ജനിച്ചു. മേജർ ജോൺ ബ്ലാകിസ്റ്റണിന്റെ മകനായിരുന്നു. അമ്മ, ജെയിൻ. കാനഡ, ജപ്പാൻ, ചൈന എന്നിവിടങ്ങളിൽ പര്യവേക്ഷണം നടത്തി. 1885ൽ അമേരിക്കയിലേയ്ക്ക് താമസം മാറി. ന്യൂമോണിയ ബാധിച്ച് 1891ൽ 58ആം വയസ്സിൽ മരിച്ചു.
ജപ്പാന്റെ ഉത്തര ദ്വീപായ ഹൊക്കൈഡോയിലെ ജന്തുജാലങ്ങൾ ഉത്തര ഏഷ്യൻ ജന്തുജാലങ്ങളുമായി ബന്ധമുള്ളവയാണെന്നും ജപ്പാന്റെ ദക്ഷിണ ദ്വീപായ ഹോൺഷുവിലെ ജന്തുജാലങ്ങൾ ദക്ഷിണേഷ്യയിലെ ജന്തുജാലങ്ങളുമായി ബന്ധപ്പെട്ടവയാണെന്ന് ആദ്യമായി കണ്ടെത്തിയത് ബ്ലാകിസ്റ്റൺ ആണ്. ഈ രണ്ടു ദ്വീപുകൾക്കിടയിലുള്ള സമുദ്ര ഇടനാഴിയായ സുഗാരു ജലപാതം ജന്തുഭൗമശാസ്ത്ര അതിർ ആണെന്നു കണക്കാക്കി. ബ്ലാകിസ്റ്റൺന്റെ രേഖ എന്നാണിത് അറിയപ്പെടുന്നത്.
ബ്ലാകിസ്റ്റൺ 1883ൽ ജപ്പാനിലെ ഹൊക്കൊഡാറ്റെയിൽ നിന്ന് ഒരു മൂങ്ങയുടെ സ്പെസിമെൻ ശേഖരിക്കുകയുണ്ടായി. ഇതിനെ ഹെന്റി സീബോം ബ്ലാകിസ്റ്റൺന്റെ മീന്മൂങ്ങ എന്നു നാമകരണം ചെയ്തു.
1885ൽ ആൻമേരിയെ ബ്ലാകിസ്റ്റൺ വിവാഹം കഴിച്ചു. അവർക്ക് ഒരു മകനും മകളുമുണ്ടായിരുന്നു.
അനുരാധപുര കൂട്ടക്കൊല
1985 മേയ് പതിനാലിനു തമിഴീഴ വിടുതലൈപ്പുലികളുടെ നേതൃത്വത്തിലുള്ള സംഘം അനുരാധപുര എന്ന ഗ്രാമത്തിൽ സിംഹള പൗരന്മാരെ കൂട്ടത്തോടെ വധിക്കുകയുണ്ടായി. ഇത് അനുരാധപുര കൂട്ടക്കൊല എന്നറിയപ്പെടുന്നു
കൂട്ടക്കൊല
1985 മേയ് പതിനാലിനു തട്ടിയെടുത്ത ഒരു യാത്രാ ബസ്സുമായി തമിഴ് പുലികൾ അനുരാധപുര ഗ്രാമത്തിലേക്കു പ്രവേശിച്ചു. അവിടെ ബസ്സ് സ്റ്റേഷനിൽ നിന്നിരുന്ന ജനങ്ങളുടെ നേർക്ക് യന്ത്രത്തോക്കുകളുപയോഗിച്ച് തുരുതുരാ നിറയൊഴിച്ചു. അതിനുശേഷം, തൊട്ടടുത്ത ബുദ്ധാശ്രമത്തിലേക്കു പോയ തീവ്രവാദികൾ അവിടെ പ്രാർത്ഥനയിലായിരുന്ന ബുദ്ധഭിക്ഷുക്കളുടെ നേരെയും വെടിയുതിർത്തു. വിൽപാട്ടു ദേശീയോദ്യാനത്തിലേക്കു കടന്ന അക്രമികൾ, അവിടെയുണ്ടായിരുന്ന 18 സിംഹള പൗരന്മാരേയും വധിച്ചു. സ്ത്രീകളും, കുട്ടികളും, പുരുഷന്മാരും ഉൾപ്പെടെ 146 പേരെ തമിഴ് പുലികൾ അനുരാധപുര സംഭവത്തിൽ കൊലപ്പെടുത്തി.
അവലംബം
വർഗ്ഗം:ശ്രീലങ്കയിലെ കൂട്ടക്കൊലകൾ വർഗ്ഗം:ഇരുപതാം നൂറ്റാണ്ടിലെ കൂട്ടക്കൊലകൾ വർഗ്ഗം:അനുരാധപുരം ജില്ല
യുഫോറിയ
അവലംബം
വർഗ്ഗം:വികാരങ്ങൾ
ലാംബ്ഡ
ഗ്രീക്ക് അക്ഷരമാലയിലെ 11-ാമത്തെ അക്ഷരമാണ് ലാംഡ (വലിയക്ഷരം Λ /ചെറിയ അക്ഷരം λ). പുരാതനവും ആധുനികവുമായ ഗ്രീക്കിൽ "l"(എൽ) ശബ്ദത്തെ പ്രതിനിധീകരിക്കാൻ ഉപയോഗിക്കുന്നു. ഗണിതശാസ്ത്രത്തിൽ രേഖീയ ബീജഗണിതത്തിലെ ഈജൻ മൂല്യങ്ങളുടെ ഒരു വേരിയബിളായും എക്‌സ്‌പോണൻഷ്യൽ ഡിസ്‌ട്രിബ്യൂഷന്റെയും പോയിസൺ ഡിസ്‌ട്രിബ്യൂഷന്റെയും പരാമീറ്ററായും ചെറിയക്ഷരം λ ഉപയോഗിക്കുന്നു. ഭൗതികശാസ്ത്രത്തിൽ അതേ ചിഹ്നം തരംഗദൈർഘ്യത്തെ പ്രതിനിധീകരിക്കുന്ന വേരിയബിളായി ഉപയോഗിക്കുന്നു.
അവലംബം
വർഗ്ഗം:ഗ്രീക്ക് അക്ഷരങ്ങൾ
ബുഡുഡ ജില്ല
സ്ഥാനം
സിറൊങ്കൊ ജില്ല വടക്കും കെനിയ കിഴക്കും മനഫ്വ ജില്ല തെക്കും മ്ബലെ ജില്ല അതിരുകൾ തീർക്കുന്നു. ആ ഉപമേഖലയിലെ വലിയ പട്ടണമായ മ്ബലെയുടെ ഏകദേശം36 കി.മീ. തെക്കു കിഴക്കായി ജില്ല ആസ്ഥാനമായ ബുഡഡ നിൽക്കുന്നു.
വിഹഗവീക്ഷണം
ബുഡുഡ ജില്ല 2010ൽ ഉഗാണ്ടൻ പാർലമെന്റിന്റെ നിയമം അനുസരിച്ച് ഉടലെടുത്തതാണ്.
പുറത്തേക്കുള്ള കണ്ണികൾ
വർഗ്ഗം:ഉഗാണ്ടയിലെ ജില്ലകൾ
സിമിയൻ മൌണ്ടൻസ് ദേശീയോദ്യാനം
സിമിയൻ മൌണ്ടൻസ് ദേശീയോദ്യാനം, എത്യോപ്യയുടെ ദേശീയ ഉദ്യാനങ്ങളിൽ ഒന്നാണ്. അംഹാര മേഖല യിലെ സെമിയൻ (വടക്ക്) ഗൊണ്ഡാർ സോണിൽ സ്ഥിതി ചെയ്യുന്ന ഈ പ്രദേശം സെമിൻ മലനിരകളും എത്യോപ്യയിലെ ഏറ്റവും ഉയർന്ന പ്രദേശമായ റാസ് ദാഷെൻ എന്നിവയും ഉൾപ്പെടുന്നു.
എത്യോപ്യൻ ചെന്നായ, ലോകത്തിൽ മറ്റൊരിടത്തും കാണപ്പെടാത്ത തരം കാട്ടാടായ വാലിയ ഐബെക്സ്, തുടങ്ങി വംശനാശ ഭീഷണി നേരിടുന്ന നിരവധി ഇനം വംശങ്ങൾ ഇവിടെയുണ്ട്. ജെലാഡ ബബൂൺ, കരക്കാൽ എന്നതരം കാട്ടുപൂച്ച എന്നിവയേയും സിമെൻ പർവതനിരകൾക്കിടയിൽ കണ്ടുവരുന്നു. ചിറകറ്റങ്ങൾ തമ്മിലുള്ള അകലം 10 അടി (3 മീറ്റർ) വരുന്ന ബിയാർഡ് വൾച്ചർ അഥവാ lammergeier ഉൾപ്പെടെ 50-ഓളം ഇനത്തിലുള്ള പക്ഷികൾ ഈ ഉദ്യാനത്തിലുള്ളതായി കണക്കാക്കപ്പെട്ടിരിക്കുന്നു.
സാൻഡോരിനി
ഗ്രീസിലെ പ്രധാന ഭൂവിഭാഗത്തിന്റെ തെക്ക് കിഴക്ക് 200 കി. മീ. തെക്കൻ ഈജിയൻ കടലിലെ ഒരു ദ്വീപാണ് സാൻഡോരിനി (ഗ്രീക്ക്: Σαντορίνη, ഉച്ചാരണം ['സാൻഡോ രിനി']), പുരാതന നാമം തെര (ഇംഗ്ലീഷ് ഉച്ചാരണം / θɪərə /),ഔദ്യോഗികമായി തിര (ഗ്രീക്ക്: Θήρα [ˈθira]) ചെറിയ, വൃത്താകൃതിയിലുള്ള ദ്വീപസമൂഹത്തിലെ ഏറ്റവും വലിയ ദ്വീപായ ഇത് അതേ പേരിൽ തന്നെയുള്ള അഗ്നിപർവ്വതത്തിന്റെ അവശേഷിപ്പായ കാൽഡെറയും ആണ്. സൈക്ലേഡ്സ് ദ്വീപസമൂഹത്തിന്റെ തെക്കേ ഭാഗമായ ഈ ദ്വീപസമൂഹം ഏകദേശം 73 km2 (28 sq mi) ആണ്. 2011-ലെ സെൻസസ് പ്രകാരം ഇവിടത്തെ ജനസംഖ്യ 15,550 ആണ്.
ഇ. ഒ. വിൽസൺ
അമേരിക്കക്കാരനായ ഒരു ജീവശാസ്ത്രകാരനും, ഗവേഷകനും, ജൈവവൈവിധ്യമേഖലയിലെ വിദഗ്ദ്ധനും എഴുത്തുകാരനും ആണ് '''ഇ. ഒ. വിൽസൺ (Edward Osborne Wilson)''' (E. O. Wilson). (ജനനം ജൂൺ 10, 1929 - ഡിസംബർ 26, 2021). ഉറുമ്പുകളെപ്പറ്റിയുള്ള പഠനശാഖയായ മൈർമിക്കോളജിയിൽ ലോകത്തെ പ്രധാനവിദഗ്ദ്ധനും വിൽസൺ ആണ്.
സാൻഡോരിനി
ബാഹ്യ ലിങ്കുകൾ
വർഗ്ഗം:സൗത്ത് ഈജിയൻ ദ്വീപുകൾ
ഇ. ഒ. വിൽസൺ
തന്റെ ശാസ്ത്രസംഭാവനകൾക്ക് നൽകിയ സംഭാവനകൾ കൊണ്ട് പ്രശസ്തനായ ഇദ്ദേഹം സാമൂഹികജീവശാസ്ത്രത്തിന്റെയും ജൈവവൈവിധ്യത്തിന്റെയും പിതാവായി അറിയപ്പെടുന്നു. പരിസ്ഥിതിപഠനത്തിൽ ദ്വീപുകളിലെ ജൈവ-ഭൂമിശാസ്ത്രകാര്യങ്ങളിലെ പഠനങ്ങളിലും അദ്ദേഹം പ്രസിദ്ധനാണ്.
ഹാർവാഡ് സർവ്വകലാശാല, ഡ്യൂക്ക് സർവ്വകലാശാല എന്നിവിടങ്ങളിൽ അധ്യാപകനായ അദ്ദേഹത്തിന് രണ്ടു തവണ പുലിറ്റ്‌സർ സമ്മാനവും ലഭിക്കുകയുണ്ടായി. The Social Conquest of Earth, Letters to a Young Scientist, The Meaning of Human Existence. എന്നിവ പ്രധാന പുസ്തകങ്ങളാണ്.
ആദ്യകാലജീവിതം
അലബാമയിലെ ബിർമിംഗ്‌ഹാമിൽ ജനിച്ച വിൽസൺ ആദ്യകാലങ്ങളിൽ വാഷിംഗ്‌ടൺ ഡി സിയിൽ ആണ് ജീവിച്ചതെന്ന് തന്റെ ആത്മകഥയായ നാചുറലിസ്റ്റ് എന്ന് ഗ്രന്ഥത്തിൽ പറയുന്നു. അദ്ദേഹത്തിനു ഏഴ് വയസ്സുള്ളപ്പോൾ വിവാഹമോചനം നേടിയ പിതാവിനോടും വളർത്തമ്മയോടും ഒപ്പം പലനാടുകളിൽ ജീവിതവും വിദ്യാഭ്യാസവുമായി കഴിഞ്ഞു. ചെറുപ്രായത്തിൽത്തന്നെ ജീവശാസ്ത്രചരിത്രത്തിൽ അദ്ദേഹത്തിനു താൽപ്പര്യമുണ്ടായിരുന്നു.
തന്റെ മാതാപിതാക്കൾ വിവാഹമോചനം നേടിയവർഷം തന്നെ മൽസ്യം പിടിക്കുന്ന സമയത്ത് സംഭവിച്ച ഒരു അപകടത്തിൽ വിൽസന്റെ ഒരു കണ്ണിനു പരിക്കേറ്റു. മണിക്കൂറുകൾ വേദനയിൽ പുളഞ്ഞുവെങ്കിലും മൽസ്യം പിടിക്കൽ അദ്ദേഹം തുടർന്നു. പുറത്തുവിടുന്നതു തടയപ്പെടുമോ എന്ന വേവലാതിയാൽ വിൽസൺ തന്റെ അപകടത്തെപ്പറ്റി വീട്ടിൽ പറഞ്ഞില്ലെന്നു മാത്രമല്ല മുറിവിനു ചികിൽസിക്കുകയുമുണ്ടായില്ല. മാസങ്ങൾക്കുശേഷം വലതുകണ്ണ് തിമിരത്താൽ മൂടി. ആശുപത്രിയിൽ പ്രവേശിക്കപ്പെട്ട വിൽസന്റെ കണ്ണിന്റെ ലെൻസ് നീക്കം ചെയ്തു. അക്കാലത്ത് ഭീകരമായിരുന്നു ആ ശസ്ത്രക്രിയ എന്ന് വിൽസൺ തന്റെ ആത്മകഥയിൽ കുറിക്കുന്നു. ഇടതുകണ്ണിന്റെ കാഴ്ച 20/10 എന്ന നിലയിൽ അസാമാന്യമായി ഉണ്ടായിരുന്ന വിൽസൺ ചെറിയകാര്യങ്ങളിൽ താത്‌പര്യമുണ്ടാവാൻ അതുതന്നെ സഹായിച്ചു എന്നു പിന്നീട് ഓർമ്മിക്കുന്നു. മറ്റു കുട്ടികളേക്കാൾ ഉപരിയായി പൂമ്പാറ്റകളെയും ചെറുജീവികളെയും ശ്രദ്ധിക്കാൻ ഇത് തന്നെ സഹായിച്ചെന്നും സ്വാഭാവികമായിത്തന്നെ തന്റെ ശ്രദ്ധ അങ്ങോട്ടുതിരിഞ്ഞുവെന്നും വിൽസൺ എഴുതി. ഒരു നഷ്ടമായതോടെ ത്രിമാന ആഴം മനസ്സിലാക്കാനുള്ള ശേഷി നഷ്ടമായെങ്കിലും ചെറുജീവികളുടെ ശരീരത്തിലെ രോമങ്ങൾ പോലും കാണാാൻ തക്ക ശേഷി അദ്ദേഹത്തിന് ഉണ്ടായിരുന്നു. മറ്റു വലിയജീവികളെ നിരീക്ഷിക്കുന്നതിനുപകരം അദ്ദേഹത്തിന്റെ ശ്രദ്ധ ചെറുകീടങ്ങളിലേക്ക് മാറി. ഒൻപതുവയസ്സുള്ളപ്പോൾ ആദ്യമായി അദ്ദേഹം റോക് ക്രീക് പാർക്കിലേക്കു സന്ദർശനം നടത്തുകയും ചെറുപ്രാണികളെ ശേഖരിക്കുകയും ചെയ്തു. പൂമ്പാറ്റകളോട് സവിശേഷമായ ഒരു താല്പര്യവും അദ്ദേഹത്തിൽ ഉടലെടുത്തു. വീട്ടിലെ ഉപകരണങ്ങൾ ഉപയോഗിച്ച് വിൽസൺ കൊച്ചുകീവികളെ വലയിലാക്കി. ഈ യാത്രകളിൽ ഉറുമ്പുകളിൽ അദ്ദേഹത്തിൻ താത്‌പര്യം ജനിച്ചു. ഒരു ഉണങ്ങിവീണ മരത്തിന്റെ തടി മാറ്റിയപ്പോൾ ഉറുമ്പുകളെ കണ്ടകാര്യം അദ്ദേഹം തന്റെ ആത്മകഥയിൽ എഴുതിയിട്ടുണ്ട്. അന്നു കണ്ട തടിച്ചു കുറിയ കടും മഞ്ഞനിറത്തിലുള്ള നാരങ്ങാമണാം പൊഴിക്കുന്ന ഉറുമ്പുകൾ തന്റെ ജീവിതകാഴ്ചകളെത്തന്നെ മാറ്റി മറിച്ചെന്നു വിൽസൺ പറയുകയുണ്ടായി.
പുറത്തേക്കുള്ള കണ്ണികൾ
വർഗ്ഗം:1929-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ പ്രാണിശാസ്ത്രജ്ഞർ വർഗ്ഗം:അമേരിക്കൻ ജന്തുശാസ്ത്രജ്ഞർ വർഗ്ഗം:21-ആം നൂറ്റാണ്ടിലെ അമേരിക്കൻ നോവലിസ്റ്റുകൾ വർഗ്ഗം:സൈദ്ധാന്തിക ജീവശാസ്ത്രജ്ഞർ വർഗ്ഗം:പുലിറ്റ്സർ പുരസ്കാര ജേതാക്കൾ വർഗ്ഗം:പരിണാമ ജീവശാസ്ത്രജ്ഞർ വർഗ്ഗം:ഹാർവാർഡ് സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:ഹാർവാർഡ് സർവകലാശാലാ അദ്ധ്യാപകർ വർഗ്ഗം:ഡീയിസ്റ്റുകൾ വർഗ്ഗം:അമേരിക്കൻ മാനവികതാവാദികൾ വർഗ്ഗം:അമേരിക്കൻ ശാസ്ത്ര എഴുത്തുകാർ വർഗ്ഗം:അമേരിക്കൻ സന്ദേഹവാദികൾ വർഗ്ഗം:20-ആം നൂറ്റാണ്ടിലെ അമേരിക്കൻ എഴുത്തുകാർ
ഡൺകിർക്ക്
ക്രിസ്റ്റഫർ നോളൻ രചനയും സംവിധാനവും നിർവ്വഹിച്ച 2017ൽ പുറത്തിറങ്ങിയ ഒരു ഇംഗ്ലീഷ് യുദ്ധ-ചലച്ചിത്രമാണ് ഡൺകിർക്ക്. ഫിയോൻ വൈറ്റ്‌ഹെഡ്, ടോം ഗ്ലിൻ-കാർണി, ജാക്ക് ലോഡൻ, ഹാരി സ്റ്റൈൽസ്, അനൈറിൻ ബർണാർഡ്, ജെയിംസ് ഡാർസി, ബാരി കോഗൻ, കെന്നത്ത് ബ്രനാഗ്, കിലിയൻ മർഫി, മാർക്ക് റൈലൻസ്, ടോം ഹാർഡി എന്നിവർ ഇതിൽ അഭിനയിച്ചിരിക്കുന്നു. രണ്ടാം ലോകമഹായുദ്ധം പശ്ചാത്തലമാക്കിയ ഈ ചിത്രത്തിൽ, ഡൺകിർക്ക് പിൻവാങ്ങലിനെക്കുറിച്ചാണ് പ്രതിപാദിച്ചിരിക്കുന്നത്. യുണൈറ്റഡ് കിങ്ഡം, യുനൈറ്റഡ് സ്റ്റേറ്റ്സ്, ഫ്രാൻസ്, നെതർലാൻഡ്സ് തുടങ്ങിയവരുടെ ഒരു അന്താരാഷ്ട്ര-നിർമ്മാണമായ ഈ ചലച്ചിത്രം വാർണർ ബ്രോസ്. പിക്ചേഴ്സ് ആണ് വിതരണം ചെയ്തിരിക്കുന്നത്. കുറഞ്ഞ സംഭാഷണങ്ങൾ അടങ്ങിയിരിക്കുന്ന, എന്നാൽ വിശദാംശങ്ങളിലൂടെ മാത്രം ഉദ്വേഗം ജനിപ്പിക്കുന്ന രീതിയിൽ മൂന്ന് വീക്ഷണകോണുകളിൽ നിന്നാണ്—ഭൂമി, കടൽ, വായു—നോളൻ ഇതിന്റെ തിരക്കഥ എഴുതിയിരിക്കുന്നത്. 2016 മേയിൽ ഫ്രാൻസിലെ ഡൺകിർക്കിൽ തുടങ്ങി, അമേരിക്കയിലെ ലോസ് ആഞ്ചലസിലാണ് ചിത്രീകരണം അവസാനിച്ചത്; അവിടെത്തന്നെയാണ് പോസ്റ്റ്-പ്രൊഡക്ഷൻ ജോലികളും ആരംഭിച്ചതും. IMAX 65 mmലും 65 mm large format film stockലുമാണ് ഹൊയ്റ്റെ വാൻ ഹൊയ്റ്റമ ഈ ചലച്ചിത്രത്തിന്റെ ഛായാഗ്രാഹണം നിർവഹിച്ചിരിക്കുന്നത്. ആയിരക്കണക്കിന് എക്സ്ട്രാ അഭിനേതാക്കളെ വിനിയോഗിച്ചും, യഥാർഥ ഡൺകിർക്ക് പിൻവാങ്ങലിൽ പങ്കെടുത്ത ബോട്ടുകളെ സംയോജിപ്പിച്ചും, വ്യോമ-രംഗങ്ങൾക്കായി ആ കാലഘട്ടത്തോടു ചേർന്ന രീതിയിലുള്ള വിമാനങ്ങൾ ഉപയോഗിച്ചും സമഗ്രമായ പ്രാക്റ്റിക്കൽ ഇഫക്റ്റുകളോടെയാണ് ഈ ചിത്രം നിർമ്മിച്ചിരിക്കുന്നത്. ലണ്ടനിലെ ഓഡിയോൺ ലെയ്സെസ്റ്റ്ർ സ്ക്വയരിൽ 2017 ജൂലായ് 13ന് പ്രഥമപ്രദർശനം നടത്തിയ ഈ ചിത്രം, യുനൈറ്റഡ് കിങ്ഡം, യുനൈറ്റഡ് സ്റ്റേറ്റ്സ് എന്നിവിടങ്ങളിൽ 2017 ജൂലായ് 21ന് റിലീസായി. ആഗോളതലത്തിൽ ഈ ചിത്രം ഇതുവരെ $107 മില്ല്യൺ ഡോളർ കരസ്ഥമാക്കി. ഛായാഗ്രഹണം, സംവിധാനം, അഭിനയം, ഹാൻസ് സിമ്മറുടെ സംഗീതം എന്നിവയിൽ നിരൂപകപ്രശംസ നേടിയ ഈ ചലച്ചിത്രം, എക്കാലത്തേയും മികച്ച യുദ്ധ-ചലച്ചിത്രങ്ങളിൽ ഒന്നായും, നോളന്റെ ഇതുവരെയുള്ള ചിത്രങ്ങളിൽ മികച്ചതായും ചില നിരൂപകർ വിലയിരുത്തുന്നു.
പുറം കണ്ണികൾ
വർഗ്ഗം:ക്രിസ്റ്റഫർ നോളൻ ചലച്ചിത്രങ്ങൾ വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
ഡയലാൻ (പ്രോഗ്രാമിങ് ഭാഷ)
ഫങ്ഷണിലിനും ഒബജക്ട് ഓറിയെൻറഡ് പ്രോഗ്രാമിംഗിനുള്ള പിന്തുണ ഉൾപ്പെടുന്ന മൾട്ടി പരാഡിയം പ്രോഗ്രാമിങ് ഭാഷയാണ് ഡയലാൻ, കാര്യക്ഷമമായ മെഷീൻ കോഡ് ജനറേഷൻ പിന്തുണയ്ക്കാൻ രൂപകൽപ്പന ചെയ്ത ഒരു പ്രോഗ്രാമിങ് മോഡൽ നൽകുമ്പോൾ ചലനാത്മകവും പ്രതിഫലിപ്പിക്കുന്നതുമാണ്, ചലനാത്മകവും സ്റ്റാറ്റിക് സ്വഭാവവുമുള്ള മികച്ച നിയന്ത്രണവും ഉൾപ്പെടെ. 1990 കളുടെ തുടക്കത്തിൽ ആപ്പിൾ കംപ്യൂട്ടറിൻറെ നേതൃത്വത്തിലുള്ള ഒരു സംഘം ഇത് സൃഷ്ടിച്ചു.
ഭാഷയുടെ ഒരു സംക്ഷിപ്തവും സമഗ്രവുമായ അവലോകനം ഡയലാൻ റഫറൻസ് മാനുവലിൽ കാണപ്പെട്ടേക്കാം.
കോമൺ ലിസ്പ് ഒബ്ജക്റ്റ് സിസ്റ്റത്തിൽ (CLOS) നിന്ന് ഉരുത്തിരിഞ്ഞു വരുന്ന ഒരു സംയോജിത വസ്തുവിനെ ചേർത്തുള്ള ഒരു ഡിസൈൻ കോമൺ ലിസ്പിൽ നിന്നും, സ്കീമിൽ നിന്നും രൂപപ്പെട്ടു.ഡയലനിൽ, എല്ലാ മൂല്യങ്ങളും (നമ്പറുകൾ, പ്രതീകങ്ങൾ, പ്രവർത്തനങ്ങൾ, ക്ലാസുകൾ എന്നിവയുൾപ്പെടെ) ഒന്നാം ക്ലാസ് വസ്തുക്കളാണ്. മൾട്ടിപ്പിൾ ഇൻഹെറിറ്റൻസ്, പോളിമെറിഫിസം, മൾട്ടി ഡിസ്പാച്ച്, കീവേഡ് ആർഗ്യുമെൻറുകൾ, ഒബ്ജക്റ്റ് ഇൻററോപെക്ഷൻ, പാറ്റേൺ-അടിസ്ഥാനമാക്കിയുള്ള സിൻറാക്സ് എക്സ്റ്റെൻഷൻ മാക്രോകൾ തുടങ്ങി മറ്റു പല നൂതന സവിശേഷതകൾക്കും ഡയലാൻ പിന്തുണ നൽകുന്നു. ചലനാത്മകവും സ്ഥിരവുമായ പ്രോഗ്രാമിംഗും പരിണാമ വികസനത്തിന് പിന്തുണയും (തുടർച്ചയായ പരിഷ്ക്കരണവും ഒപ്റ്റിമൈസേഷനും പിന്തുടർന്ന് ദ്രുത പ്രോട്ടോടൈപ്പ് അനുവദിക്കൽ) തമ്മിലുള്ള തുടർച്ചയായാണ് പ്രോഗ്രാമുകൾക്ക് ചലനാത്മകതയിൽ മികച്ച നിയന്ത്രണം പ്രകടിപ്പിക്കുന്നു.
വാണിജ്യ സോഫ്റ്റ്വെയർ വികസിപ്പിക്കുന്നതിന് അനുയോജ്യമായ ചലനാത്മക ഭാഷയാണ് ഡയലന്റെ പ്രധാന ഡിസൈൻ ലക്ഷ്യം. ലിസ്പ് സിസ്റ്റങ്ങളുടെ സമ്പൂർണ്ണ വഴക്കത്തിന് "സ്വാഭാവിക" പരിമിതികൾ അവതരിപ്പിച്ചുകൊണ്ട് സാധ്യമായ പ്രകടന പ്രശ്നങ്ങൾ പരിഹരിക്കാൻ ഡയലൻ ശ്രമിക്കുന്നു, ലൈബ്രറികൾ പോലുള്ള കംപൈബിൾ യൂണിറ്റുകൾ വ്യക്തമായി മനസിലാക്കാൻ കംപൈലറെ അനുവദിക്കുന്നു.
ചെസ്റ്റർ ബെന്നിംങ്ടൺ
ഒരു അമേരിക്കൻ ഗായകനും ഗാന രചയിതാവുമായിരുന്നു ചെസ്റ്റർ ചാൾസ് ബെന്നിംങ്ടൺ (മാർച്ച് 20, 1976 – ജൂലൈ 20, 2017). അമേരിക്കൻ റോക്ക് സംഗീത സംഘം ലിങ്കിൻ പാർക്കിന്റെ പ്രധാന ഗായകനായിരുന്നു.
അവലംബം
വർഗ്ഗം:1976-ൽ ജനിച്ചവർ വർഗ്ഗം:2017-ൽ മരിച്ചവർ വർഗ്ഗം:ഗ്രാമി പുരസ്കാര ജേതാക്കൾ
മ്യൂ
ഗ്രീക്ക് അക്ഷരമാലയിലെ പന്ത്രണ്ടാമത്തെ അക്ഷരമാണ് മ്യൂ (ഇംഗ്ലീഷ്: Mu (uppercase Μ, lowercase μ; Ancient Greek μῦ, or μυ ). ഗ്രീക്ക് സംഖ്യാവ്യവസ്ഥയിൽ ഇതിന്റെ മൂല്യം 40 ആണ്. ജലം എന്ന് അർത്ഥം വരുന്ന ഈജിപ്ഷ്യൻ ഹൈറോഗ്ലിഫ് ചിഹ്നത്തിൽനിന്നാണ് (𓈖) മ്യൂ വിന്റെ പ്രാരംഭം, പിന്നീട് ഈ ചിഹ്നം ഫിനീഷ്യർ കൂടുതൽ ലളിതമാക്കുകയും, തങ്ങളുടെ ഭാഷയിൽ ജലം എന്നതിന്റെ സൂചകമായി ഉപയോഗിക്കുകയും ചെയ്തു. (mem). മ്യൂ വിൽനിന്നും ഉദ്ഭവിച്ച അക്ഷരങ്ങളാണ് റോമൻ എമ്മും(M) സിറിലിൿ М ഉം.
ഉപയോഗങ്ങൾ
നിരവധി ശാസ്ത്രശാഖകളിൽ ഗ്രീക്ക് അക്ഷരമായ മ്യൂ (ചെറിയക്ഷരം: μ) ഒരു പ്രതീകം എന്നവണ്ണം ഉപയോഗിച്ചുവരുന്നു. സാധാരണയായി വലിയക്ഷരം മ്യൂ (M) ഉപയോഗിക്കാറില്ല. ലത്തീൻ അക്ഷരമാലയിലെ എമ്മിനോട് (M) സദൃശ്യമായതിനാലാണ് ഇത്.
2016 ഒളിമ്പിക്സിലെ ബാഡ്മിന്റൺ മത്സരം
ബ്രസീലിലെ റിയോ ഡി ജനിറോ യിൽ വെച്ച് നടന്ന 2016 ഒളിമ്പിക്സിലെ ബാഡ്മിന്റൺ മത്സരങ്ങൾ ആഗസ്റ്റ് 11 മുതൽ 20 വരെ നീണ്ടു നിന്നു.റിയൊസെന്റ്രോ എന്ന ലാറ്റിൻ അമേരിക്കയിലെ ഏറ്റവും വലിയ പ്രദർശന കേന്ദ്രത്തിൽ വെച്ചാണു മത്സരങ്ങൾ നടന്നത്.പുരുഷ വ്യക്തിഗതയിനം, വനിതാ വ്യക്തിഗതയിനം, പുരുഷ ദ്വയം, വനിതാ ദ്വയം ,മിക്സഡ് ദ്വയം എന്നിങ്ങനെ അഞ്ച് വിഭാഗങ്ങളിലായാണു മത്സരങ്ങൾ നടന്നത്.46 രാജ്യങ്ങളിൽ നിന്നായ് 172 കായികതാരങ്ങൾ പങ്കെടുത്തു.
2012 ഒളിമ്പിക്സിനു സമാനമായ് ഓരോ റൗണ്ട് കഴിയുമ്പൊഴും പോയിന്റിനനുസരിച്ച് കളിക്കാർ പുറത്താക്കപ്പെടുന്ന നോക്ക് ഔട്ട് രീതി തന്നെയാണു 2016 ഒളിമ്പിക്സിലും പിന്തുടർന്നത്.വാതുവെപ്പ് വിവാദങ്ങൾ ഉന്നയിക്കപ്പെട്ടതിന്റെ പശ്ചാത്തലത്തിൽ ലോക ബാഡ്മിന്റൺ ഫെഡറേഷന്റെ കർശന നിയന്ത്രണങ്ങൾക്കും നിയമ മാറ്റങ്ങൽക്കും ഈ ഒളിമ്പിക്സ് സാക്ഷ്യം വഹിച്ചു.8400 ഷട്ടിൽ കോക്കുകളാണു ഈ മൽസരങ്ങൾക്ക് വേണ്ടി ഉപയോഗിച്ചത്.
യോഗ്യത
4 മെയ് 2015 മുതൽ 1 മെയ് 2016 വരെയുള്ള പ്രകടനങ്ങളെ വിലയിരുത്തി ലോക ബാഡ്മിന്റൺ ഫെഡറേഷൻ 5 മെയ് 2016 നു പുറത്തിറക്കിയ റാങ്ക് പട്ടികയെ അടിസ്ഥാനപ്പെടുത്തിയാണു ഒളിമ്പിക് യോഗ്യത നിർണയിക്കപ്പെട്ടത്.
References
https://www.rio2016.com/en/news/8-400-shuttlecocks-250-golf-carts-and-54-boats-the-rio-2016-olympic-games-in-numbers
http://bwfbadminton.com/rankings/26/race-to-rio-bwf-olympic-qualification
http://www.rio2016.com/en/the-games/olympic/sports/badminton
വർഗ്ഗം:ഒളിമ്പിക്സ് 2016 (റിയോ)
ഖാവോ ലീം യാ-മു കോ സാമെറ്റ് ദേശീയോദ്യാനം
ഗൾഫ് ഓഫ് തായ്‌ലാന്റിൽ (Gulf of Thailand) ബാങ്കോക്കിൽ നിന്ന് 180 കിലോമീറ്റർ തെക്ക് കിഴക്കായി  റയോങ് പ്രവിശ്യയിൽ കടൽതീരത്തോട് ചേർന്ന് സ്ഥിതിചെയ്യുന്ന ഒരു തായ് മറൈൻ നാഷണൽ പാർക്ക് ആണ് ഖാവോ ലീം യാ-മു കോ സാമെറ്റ് ദേശീയോദ്യാനം.  1981- ൽ റോയൽ ഫോറസ്റ്റ് ഡിപ്പാർട്ട്മെൻറ് കോ സാമെറ്റ് ദ്വീപും കൂടെ ഒൻപത് ചെറു ദ്വീപുകളും, ഖാവോ ലീം യാ ആസ്ഥാനപ്രദേശമായും 11 കിലോമീറ്ററുള്ള മി രാംപീങ്ങ് ബീച്ചിനെയും ചേർത്ത് ദേശീയോദ്യാനമായി പ്രഖ്യാപിച്ചു. അതുകൊണ്ടുതന്നെ ഈ പ്രദേശങ്ങൾ ദേശീയോ ഉദ്യാന വകുപ്പിന്റെ അധികാരപരിധിയിലാണ്. 2013 ആഗസ്തിൽ പാർക്കിൽ അനധികൃതമായി നിർമ്മിച്ച മുക്ക് സാമെറ്റ്, അൺസീൻ, പ്ലോയ് സാമേറ്റ് എന്നീ മൂന്ന് റിസോർട്ടുകൾ തകർക്കാൻ 500- ൽ അധികം ദേശീയ പാർക്കിങ് ഉദ്യോഗസ്ഥരെ നിയോഗിച്ചിരുന്നു.
ബുഗെമ സർവകലാശാല
സെവൻത് ഡേ അഡ്വന്റിസ്റ്റ് പള്ളിയുമായി ചേർന്ന ഉഗാണ്ടയിലെ ഒരു സ്വകാര്യ, സഹ വിദ്യാഭ്യാസ സർവകളാശാലയാണ്ബുഗെമ സർവകലാശാല (BMU) ലോകത്തിലെ രണ്ടാമത്തെ വലിയ വിദ്യാഭ്യാസ പദ്ധതിയുടെ ഭാഗമാണ് BMU.
സ്ഥാനം
ഉഗാണ്ടയുടെ മദ്ധ്യ മേഖലയിലെ ലുവീരൊ ജില്ലയിലെ ബമുനണിക കൗണ്ടിയിലെ കലഗല ഉപ കൗണ്ടീയിൽ 640 ഏക്കർ സ്ഥലത്താണ് സർവകലാശാല സ്ഥിതി ചെയ്യുന്നത്. ഉഗാണ്ടയുടെ തലസ്ഥാനമായ കമ്പാലയിൽ നിന്ന് 34 കി.മീ. അകലെയാണ് പ്രധാന കമ്പസ്. It is approximately 18 km, by road, south of the town of Ziroobwe, on the Gayaza-Ziroobwe Road. ബുഗമ സർവകളാശാല്യുടെ 0°34'10.48"N, 32°38'30.55"E (Latitude: 0.57; Longitude: 32.6418)ആണ്.
ദാഹ്ഷുർ
ഈജിപ്റ്റിൽ സ്ഥിതിചെയ്യുന്ന ഒരു പുരാതന നെക്രോപോളിസ് നഗരമാണ് ദാഹ്ഷുർ. (ഇംഗ്ലീഷ്: Dahshur). നൈലിന്റെ പടിഞ്ഞാറൻ കരയിൽ, കെയ്രോയിൽ നിന്നും ഏകദേശം 40 കി.മീ (25 mi) തെക്കായാണ് ഈ പുരാതന നഗരം സ്ഥിതിചെയ്യുന്നത്. നിരവധി പ്രശസ്തമായ പിരമിഡുകളും ഇവിടെയുണ്ട്.
ഹനാൻ അഷ്‌റാവി
പ്രമുഖ ഫലസ്തീനിയൻ സാമൂഹിക പ്രവർത്തകയും പണ്ഡിതയും നിയമനിർമ്മാണസമിതിയംഗവുമായിരുന്നു ഹനാൻ അഷ്‌റാവി എന്ന ഹനാൻ ദാവൂദ് ഖലീൽ അഷ്‌റാവി (English: Hanan Daoud Khalil Ashrawi (حنان داوود خليل عشراوي; ജനനം- ഒക്ടോബർ 8, 1946). പലസ്തീൻ-അമേരിക്കൻ ബുദ്ധിജീവിയും വിമർശകനുമായ എഡ്വേർഡ് വാദി സൈദിന്റെ ശിഷ്യയും അടുത്ത അനുയായിയുമായിരുന്നു ഹനാൻ അഷ്‌റാവി. ഫലസ്തീനിലെ ഗസ യിലെയും വെസ്റ്റ് ബാങ്കിലേയും ഇസ്രായേൽ- ജൂത അധിനിവേശത്തിനെതിരെ ഫലസ്തീൻ ജനത നടത്തിയ ആദ്യ മുന്നേറ്റമായ ഒന്നാം ഇൻതിഫാദ സമയത്ത് പ്രധാന നേതാവായിരുന്നു ഹനാൻ. പശ്ചിമേഷ്യൻ സമാധാന ശ്രമങ്ങളിൽ ഫലസ്തീനിന്റെ ഔദ്യോഗിക വക്താവായിരുന്നു. നിരവധി തവണ ഫലസ്തീൻ ലെജിസ്ലേറ്റീവ് കൗൺസിൽ അംഗമായി തെരഞ്ഞടുക്കപ്പെട്ടിട്ടുണ്ട്. ഫലസ്തീൻ പ്രധാനമന്ത്രിയായിരുന്ന സലാം ഫയ്യാദിന്റെ തേഡ് വേ പാർട്ടിയിൽ അംഗമായിരുന്നു . ഫലസ്തീൻ നാഷണൽ കൗൺസിലിലേക്ക് തെരഞ്ഞെടുക്കപ്പെട്ട ആദ്യ വനിതയാണ് ഹനാൻ അഷ്‌റാവി. ഇന്റർനാഷണൽ ഹുമന്റൈറ്റ്‌സ് കൗൺസിൽ, യൂനൈറ്റ്ഡ് നാഷണൽ റിസെർച്ച് ഇൻസ്റ്റിറ്റിയൂട്ട് ഫോർ സോഷ്യൽ ഡവലപ്പ്‌മെന്റ്, വേൾഡ് ബാങ്ക് മിഡിലീസ്റ്റ് ആൻഡ് നോർത്ത് ആഫ്രിക്ക എന്നിയടക്കം നിരവധി ദേശീയ അന്തർദേശീയ സംഘടനകളുടെ ഉപദേശക സമിതി അംഗമായി പ്രവർത്തിച്ചിട്ടുണ്ട്.
അമേരിക്കൻ യൂനിവേഴ്‌സിറ്റി ഓഫ് ബെയ്‌റൂത്തിൽ നിന്ന് ഇംഗ്ലീഷ് സാഹിത്യത്തിൽ ബിരുദവും ബിരുദാനന്തരബിരുദവും നേടി. യൂനിവേഴ്‌സിറ്റി ഓഫ് വെർജീനിയയിൽ നിന്ന് മിഡീവൽ ആൻഡ് കംപാരറ്റീവ് ലിറ്ററേച്ചറിൽ ഡോക്ടറേറ്റ് നേടി.
ആദ്യകാല ജീവിതം
ഇപ്പോൾ വെസ്റ്റ് ബാങ്കിന്റെ ഭാഗമായ നബ്ലുസിൽ 1946 ഒക്ടോബർ എട്ടിന് പലസ്റ്റീനിയൻ ക്രിസ്റ്റ്യൻ മാതാപിതാക്കളായ ദാവൂദ് മൂക്കായീൽ, വാദിയ അസ്സഹദ് എന്നിവരുടെ മകളായി ജനിച്ചു. പലസ്റ്റീനിയൻ ലിബറേഷൻ ഓർഗനൈസേഷന്റെ സ്ഥാപകരിൽ ഒരാളും പ്രമുഖ വൈദ്യനുമായിരുന്നു പിതാവ്. മാതാവ് കണ്ണുരോഗ സംബന്ധിയായ നഴ്‌സായിരുന്നു.
അവലംബം
വർഗ്ഗം:സാമൂഹിക വിമർശകർ വർഗ്ഗം:പശ്ചിമേഷ്യ വർഗ്ഗം:പലസ്തീനിയൻ വനിതകൾ വർഗ്ഗം:പലസ്തീനിലെ രാഷ്ട്രീയപ്രവർത്തകർ വർഗ്ഗം:1946-ൽ ജനിച്ചവർ
റ്റെംപ്ൾ ഇൻ ദ സീ
റിപ്പബ്ലിക് ഓഫ് ട്രിനിഡാഡ് ആന്റ് ടൊബാഗോയിലെ വാട്ടർലൂവിലുള്ള ഹിന്ദു തീർത്ഥാടന കേന്ദ്രമാണ് റ്റെംപ്ൾ ഇൻ ദ സീ. ഇന്ത്യയിൽ നിന്നുള്ള കുടിയേറ്റക്കാരനായ സ്യുഡാസ് സാധു ആണ് ഈ ക്ഷേത്രം നിർമ്മിച്ചത്. മൗറീഷ്യസിലെ സാഗർ ശിവ മന്ദിരത്തിന് സമാനമാണ് ഇത്.
അവലംബം
വർഗ്ഗം:ശിവക്ഷേത്രങ്ങൾ
സ്ട്രൊബൈലാന്തസ് കണ്ണനീ
കണ്ണൂർ ജില്ലയിലെ പൈതൽമലയിൽ നിന്നും കണ്ടെത്തിയ പുതിയ ഇനം കുറിഞ്ഞിയാണ് സ്ട്രൊബൈലാന്തസ് കണ്ണനീ. വനം സംരക്ഷകനായിരുന്നു കുമളി മന്നാക്കുടി ഗേറ്റിങ്കൽ ജി. കണ്ണനോടുള്ള ആദരസൂചകമായാണ് കുറിഞ്ഞിക്ക് ഈ പേരു നൽകിയത്. ബോട്ടണി അദ്ധ്യാപകരായ തലശ്ശേരി ബ്രണ്ണൻ കോളേജിലെ ഇ.ജെ. ജോസ്‌കുട്ടി, കാസർഗോഡ് ഗവണ്മെന്റ് കോളേജിലെ പി. ബിജു, പാലാ സെന്റ് തോമസ് കോളേജിലെ ജോമി അഗസ്റ്റിൻ എന്നിവരാണ് ഗവേഷണസംഘത്തിൽ ഉണ്ടായിരുന്നത്. കൂടാതെ ഓക്സ്ഫഡ് സർവ്വകലാശാല പ്ലാന്റ് സയൻസ് വകുപ്പിലെ ജെ.ആർ.ഐ. വുഡും ഇവരുമായി സഹകരിച്ചു.
അവലംബം
വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
കേപ് ഫ്ലോറിസ്റ്റിക് മേഖല
ദക്ഷിണാഫ്രിക്കയിൽ സ്ഥിതിചെയ്യുന്ന ഒരു മഹാവൈവിധ്യപ്രദേശമാണ് കേപ് ഫ്ലോറിസ്റ്റിക് മേഖല. താരതമ്യേന ഒരേ സവിശേഷതകൾ പുലർത്തുന്ന സസ്യങ്ങൾ കണ്ടുവരുന്ന ഭൂമിയിലെ പ്രദേശങ്ങളാണ് ഫ്ലോറിസ്റ്റിക് മേഖലകളായി വിഭജിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ദക്ഷിണാഫ്രിക്കയിലെ ലോകപൈതൃകകേന്ദ്രങ്ങൾ